Mostarski domovi zdravlja: Povećan rizik od zaraze\nDomovi zdravlja Mostar i Stari grad pozvali su danas mjerodavne institucije i udruženja građana da hitno riješe problem deponije Uborak, koja je u blokadi od 22. februara zbog čega se danima gomila smeće na mostarskim ulicama.\nIz dva mostarska doma zdravlja upozoravaju na epidemiju gripe te veliki potencijalni rizik od korona virusa te dodaju kako se rizik od širenja zaraznih bolesti višestruko povećava uslijed velikih količina otpada koje se nalaze na ulicama.\nU saopštenju se navodi da Mostaru ne prijeti samo ekološka nego i zdravstvena katastrofa u kojoj su vulnerabilna populacija starije osobe, djeca, hronični bolesnici, ali i svi ostali koji su izloženi opasnosti od virusa i zaraznih bolesti.\n“Ukoliko dođe do eskalacije situacije, život u gradu odvijaće se vrlo otežano i mnogo toga će biti onemogućeno. Kako bismo smanjili ovaj rizik, još jednom apelujemo na sve institucije i udruženja građana da ozbiljno shvate ovu situaciju i hitno pristupe rješavanju ovog problema”, navodi se u saopštenju Doma zdravlja Mostar i Doma zdravlja Stari grad.\nTags\t#Deponija Uborak\t#Domovi zdravlja Mostar\nDanas prva sjednica novog saziva Vlade Kantona Sarajevo


Tesla Semi – Poznata cena po kojoj će se prodavati prvi električni kamion na svetu? - Očekivana cena\nTesla Semi – Poznata cena po kojoj će se prodavati prvi električni kamion na svetu?\nNakon što je prošle nedelje zvanično predstavila svoj električni kamion, Tesla Semi, kompanija Tesla je danas otkrila i cene po kojima će se on prodavati.\nNajavljeno je da će prvi električni kamion na svetu koštati od 150.000 za verziju koja će moći sa jednim punjenjem da pređe do 482 kilometara, do 180.000 dolara za verziju koja će sa jednim punjenjem moći da pređe 800 kilometara.\nTakođe je rečeno da je cena očekivana, mada su izmene još uvek moguće. Razlika od 30.000 dolara za dodatnih 300 kilometara znači da za svaki kilometar više koji će kamion moći da pređe cena raste za 100 dolara. Ako uzmemo u obzir da Teslin kamion po svakom kilometru troši manje od 1,5 kWh energije, to znači da je za dodatnih 300 kilometara potrebno oko 400 kWh energije više, pa tako cena svakog dodatnog kilovat-časa iznosi više od 75 dolara.\nDa bi rezervisali Teslin električni kamion, kupci treba da uplate depozit od 20.000 dolara, što je za četiri puta više nego 5.000 doalra, koliko je bilo potrebno pre zvaničnog predstavljanja. Pored ove dve verzije, u ponudi će se naći i ograničena “Founders” serija čija cena iznosi 200.000 dolara, a celokupan iznos za tu verziju kupci treba da uplate dok komapnija ne zaustavi rezervacije.\nŠto se performansi ovog kamiona tiče, otkriveno je da on od 0 do 96 km/h, sa teretom od 40 tona, ubrzava za dvadeset sekundi, i da uz uspon do 5 stepeni može da izbije pri brzini od 105 km/h. Razdaljina koju će moći da pređe sa jednim punjenjem će biti 500 i 800 kilometara u zavisnosti od verzije, a njegov pogon čine četiri nezavisna elektromotora na zadnjoj osovini. Troši manje od 1,5 kilovat-časa po kilometru, što znači da će samo na gorivu njegovi kupci uštedeti više od 200.000 dolara na svakih milion kilometara.\nIlon Mask tvrdi : Tesla Semi će moći da pređe i do 966 kilometara sa jednim punjenjem!\nElektrifikacija: Tesla Semi – zaista do 100 km/h ubrzava za pet sekundi?\nPremijera: Predstavljen je Tesla Semi!\nAktuelno: Tesla Semi – Zvanično predstavljanje odloženo za 16. novembar\nMaserati ZS3 – Render koji oživljava koncept Alfieri\nPogled kroz istoriju dugu 32 godine:\nBMW M3 - Evolucija na video snimku\nNaredne godine svaki Subaru model dobija specijalno izdanje povodom 50 godina poslovanja kompanije u Americi\nLamborghini Urus – Nezvanične informacije o performansama\nRenault brine za bezbednost dece\nMercedes otkrio kako izgleda enterijer nove A klase!\nPorsche Panamera Turbo S E-Hybrid – krug na stazi iz prvog lica\nNovi paket opreme:\nNovi adut kompanije Volvo:\nU Belgiji počela proizvodnja modela Volvo XC40\nPeugeot 5008 - Premijerno u Srbiji\nPa i nije skup...\nPo cijenama u BiH (RS) ušteda na milion km je oko 300k$\nJos jednom kapa dole za Teslu!


Moon: SAD i EU očekuju danas dogovor bh. političkih lidera - Klix.ba\nBiH Moon: SAD i EU očekuju danas dogovor bh. političkih lidera\nMoon: SAD i EU očekuju danas dogovor bh. političkih lidera\n17.11.2011. u 15:14\nAmbasador Sjedinjenih Američkih Država u Bosni i Hercegovini Patrick Moon očekuje da lideri vodećih stranaka u Bosni i Hercegovini postignu danas dogovor o formiranju nove državne vlasti.\n"Cijela politička zajednica, Sjedinjene Američke Države, Evropska unija žele vidjeti da bh. politički lideri danas postignu dogovor jer su građani predugo čekali", rekao je Moon, uz napomenu da nova vlast treba da dovede do reformi koje će približiti Bosnu i Hercegovinu euroatlantskim asocijacijama.\nSvoja očekivanja o mogućem pozitivnom ishodu pregovora bh. političkih lidera, koji su u toku u Sarajevu, Moon obrazlaže riječima da su razlike u stavovima pregovarača, iako još postoje, smanjene jer je ipak došlo do pomaka u ranijim pregovorima.\nAmerički ambasador je to izjavio neposredno pred obraćanje mladim ljudima u Američkom kutku u okviru manifestacije kojom Američka ambasada u našoj zemlji obilježava sedmicu međunarodnog obrazovanja.\nTim povodom je izrazio nadu da će događaji u okviru ove manifestacije, koja ove godine traje od 14. do 18. novembra, "privući buduće lidere iz BiH da studiraju, uče i razmjenjuju iskustva u Sjedinjenim Američkim Državama".\nSedmica međunarodnog obrazovanja je zajednička inicijativa Ministarstva vanjskih poslova i Ministarstva obrazovanja Sjedinjenih Država kojom se proslavljaju značaj i koristi međunarodnog obrazovanja u SAD i širom svijeta.


Zeleno svetlo za zapošljavanje najuspešnijih diplomce medicinskih škola i fakulteta\nIzvor: Radio Televizija Vojvodine, 12.Jun.2020, 15:40\nVlada Srbije dala je saglasnost da Ministarstvo zdravlja preduzme sve mere iz svoje nadležnosti kako bi se u našim zdravstvenim ustanovama zaposlilo 200 najuspešnijih diplomaca srednjih medicinskih škola i 105 najboljih diplomaca medicinskih fakulteta.\nVlada na ovaj način podržava najuspešnije studente koji su svojih radom, znanjem i zalaganjem postigli izuzetne naučne i akademske rezultate i omogućava im da nastave usavršavanje u oblastima medicine, u okviru državnog >> Pročitaj celu vest na sajtu Radio Televizija Vojvodine << sistema zdravstvene zaštite, navedeno je u saopštenju s današnje sednice.\n"Angažovanjem najboljih zdravstvenih radnika sa srednjom stručnom spremom, odnosno najuspešnijih učenika srednjih medicinskih škola svih profila, biće poboljšan nivo zdravstvene zaštite, kao i starosne strukture zaposlenih", navodi se u saopštenju.\nNa ovaj način podstiče se pozitivna selekcija kadrova u zdravstvenom sistemu i pruža mogućnost mladim lekarima i srednjem stručnom kadru da svoju profesionalnu karijeru zasnivaju i grade u Srbiji.\nVlada je danas usvojila Godišnji program monitoringa statusa voda za 2020. godinu i Program mera za sprovođenje odgajivačkog programa za 2020. godinu.\nPrvim programom obezbeđuje se organizovano i efikasno ispitivanje i praćenje kvaliteta i kvantiteta voda na teritoriji Srbije, kako bi se na sveobuhvatan način ustanovio pregled statusa voda koji obuhvata površinske i podzemne.\nVlada je danas proglasila zaštitu Strogog rezervata prirode "Kalinić", koji se prostire u Levaču, u Centralnoj Srbiji. Rezervat "Kalinić" spada u jedinstvena zaštićena područja ovog tipa, a njegov zaštićeni status obezbediće očuvanje postojećeg ekosistema i nastavak važnih naučnih istraživanja na ovom području.\nNoviMagazin.rs: Vlada Srbije odobrila da se zaposli 305 diplomaca medicine\nRTS: Posao za za najuspešnije diplomce srednjih medicinskih škola i fakulteta


"Air Serbia" na sajmu turizma predstavlja let za Njujork - TU Magazin\n“Air Serbia” na sajmu turizma predstavlja let za Njujork\nBy redakcija on\t Feb 16, 2016 TURIZAM, VESTI\nEr Srbija, nacionalna avio-kompanija Republike Srbije će specijalnim aktivnostima sa američkom temom privući pažnju posetilaca Međunarodnog sajma turizma, čime će obeležiti uvođenje letova za Njujork.\nGodišnji sajam turizma, najveći događaj ove vrste na Balkanu, koji svake godine privlači desetine hiljada posetioca, će se održati između 18. i 21. februara u Beogradu. Kao jedan od vodećih izlagača, Er Srbija će imati štand u centralnom delu hale 1, gde će avio-kompanija predstaviti dugolinijske letove za Njujork i posetiocima ponuditi specijalne uslove, kao i bonuse za članove programa za lojalne putnike. Er Srbija će u junu 2016. godine početi da obavlja pet letova nedeljno između Beograda i Njujorka avionom Erbas A330-200, svojim prvim širokotrupnim avionom.\nPosetioci štanda Er Srbije će moći da iskoriste pogodnosti promotivnih ponuda za letove širom mreže avio-kompanije, a posetioci koji se učlane u nagrađivani program lojalnosti Air Serbia Etihad Guest će dobiti 1,500 milja kao bonus pri učlanjenju, koje se mogu utrošiti na karte za putovanja ili na neke od više hiljada proizvoda, kao što su nakit, satovi i električni uređaji.\nU 2015. godini Međunarodni sajam turizma je imao više od 1.100 izlagača iz 50 zemalja i privukao je gotovo 70.000 posetilaca.


Hejli je prva žena koju će Tramp postaviti na visoki položaj u svojoj administraciji. Izvori kažu da će funkcija ambasadora biti deo kabineta u kojem su potpredsednik i ministri.\nNisu svi predsednici SAD funkciju ambasadora u UN tretirali na nivou kabineta i republikanci su se dosad uglavnom protivili takvom statusu.\nHejli je bila istaknuta Trampova kritičarka tokom predsedničke trke. Ona je delom poreklom iz Indije i druga je guvernerka neke savezne države poreklom iz Azije.\nHejli je na početku trke za predsedničku nominaciju republikanaca podržavala senatora s Floride Marka Rubija, a kada je on odustao, onda je podržavala senatora iz Teksasa Teda Kruza. Upkros neslaganjima, ona se sastala s Trampom prošle nedelje i razgovor opisala kao "veoma lep".


Stanković je izjavio kako nije jugonostalgičan, te da je situacija u Bosni i Hercegovini dosta loša.\n- Meni je žao, ali tri relativno homogenizovana naroda nikako da nađu zajednički jezik, a ljudi i dalje glasaju za nacionalne stranke - rekao je Stanković za N1.\nNa pitanje što je po političkom uverenju Stanković je odgovario da je ‘socijalista’. Novinarski uzor mu je Goran Milić, a u svojoj emisiji voleo bi da ugosti Đorđa Balaševića te Radu Šerbedžiju.\nZa Kolindu Grabar-Kitarović kaže kako je relativno uspešna predsednica, dok mu je Zoran Milanović razočaranje. Očekuje ponovo susret sa predsednikom RS, Miloradom Dodikom.\n- Bio mi je gost, nismo se rastali u sreći i nadam se da ćemo ponovo da se vidimo i nastavimo gde smo stali - istakao je Stanković.


Predsjednik Federacije BiH Marinko Čavara primio visoko izaslanstvo Kongresa lokalnih i regionalnih vlasti Vijeća Europe 25. svibnja. 2017. Predsjednik Federacije BiH Marinko Čavara primio u posjetu visoko izaslanstvo Kongresa lokalnih i regionalnih vlasti Vijeća Europe, koje su predvodili potpredsjednik Kongresa Anders Knape, predsjedavajući Nadzornog odbora Leen Verbeek i izvjestitelj lokalnih izbora u BiH Stewart Dickson. Posjeta je upriličena u okviru dijaloga nakon...\nPredsjednik Federacije BiH Marinko Čavara razgovarao je danas s predsjednikom Nacionalne federacije američkih Hrvata Stevenom Rukavinom 24. svibnja. 2017. Predsjednik Federacije BiH Marinko Čavara razgovarao je danas s predsjednikom Nacionalne federacije američkih Hrvata NFCA, Stevenom Rukavinom. Predsjednik Rukavina upoznao je Predsjednika FBiH s aktivnostima koje američki Hrvati provode u okviru NFCA, te se interesirao za stanje u Federaciji BiH i BiH. Tijekom razgovora istaknuo je da će se...


April 22, 2019 22:43\nBujošević je na Međunarodnoj konferenciji ''Kraj nekažnjivosti za zločine nad novinarima'' povodom 20 godina od bombardovanja RTS, rekao da su radnici te kuće ubijeni zbog bahatosti i bezosećajnosti šefa NATO agresije Veslija Klarka i tadašnjeg generalnog direktora RTS Dragoljuba Milanovića.\n''Da li je NATO hteo da potpuno ugasi RTS? Znali su da to ne mogu da učine, a činjenica da je program RTS krenuo osam sati posle uništenja predajnika u Krnjači pokazuje svu besmislenost NATO strategije'', rekao je Bujošević.\nOn je pitao i šta je tadašnji vrh RTS hteo da učini ostavljajući zaposlene na milost i nemilost NATO bombama.\n''Da li su mislili da će napraviti preokret u ratnoj propagandi ili da će zaustaviti agresiju NATO? Toliko naivni nisu bili, ali su bili bezosećajni.Ne verujem da je vrh RTS odlučivao o sudbinama zaposlenih, znamo svi ko jeste, ali nemamo dokaze za to'', rekao je Bujošević i dodao da se verovatno radilo o namernom žrtvovanju radnika.\nUkazao je i da novinarska udruženja na taj tragičan događaj različito gledaju navodeći primer Amnesti internešnela koji bombardovanje RTS tretira kao ratni zločin, dok Komitet za zaštitu novinari ne želi da upiše imena 16 radnika RTS na listu ubijenih novinara.\nMiroslav Medić, brat Siniše Medića, poginulog radnika RTS, Miroslav Medić, koji je takođe radnik te televizije, nazvao je bombardovanje RTS-a prvim terorističkim napadom u istoriji na jednu medijsku kuću i nezapamćenim zločinom za koji niko nije odgovarao.\nDodao je da su porodice poginulih tužile 17 zemalja članica NATO Međunarodnom sudu u Strazburu,ali da je njihova tužba odbijena sa obrazloženjem da nisu nadležni jer Srbija nije potpisnica Evropske konvencije o ljudskim pravima i da nije član EU.\n"Ali, na nama je da pomognemo da se otkrije puna istina i da dođemo do odgovornosti i kažnjavanja onih koji su krivi za to", kazao je Radomirović.\nPrema njegovim rečima, od svih novinarskih pitanja najvažnije je zašto, isto kao ono "zašto" koje stoji na spomeniku u Aberdarevoj ulici, a koji je podignut poginulim radnicima RTS-a.\n"Nikada niko, ni u jednom ratu pre tog 23. aprila 1999. godine nije bombardovao jednu medijsku kuću i ubio 16 radnika dok su obavljali svoj posao. Zašto se zločinu koji je počinio NATO daju druga imena", kazao je Radomirović.\n"Nikada više nećemo verovati u ono što pričaju naši zapadni partneri. Ako i izbegnu kaznu na ovom svetu, neće na nebu u paklu", kazao je Solovjov.\nDvodnevna konferencija koju organizuju UNS i RTS, a kojoj su prisustvovali premijerka Ana Brnabić, ministar za rad Zoran Đorđević, članovi porodica stradalih radnika i predstavnici međunarodnih novinskih udruženja počela je odavanjem pošte žrtvama minutom ćutanja i prikazom video snimaka nastalih neposredno posle bombardovanja zgrade RTS.\nVulin: Razvoj sistema PASARS i modernizacija radara „Žirafa" 16\nĐorđević: Očekujem poboljšanje u domovima u narednim nedeljama 15\nBrnabić: Broj hospitalizovanih opada već 11 dana 16\nRadovi na više putnih pravaca 16\nDanas je Sveti Pantelejmon, dobro je započeti posao 17


Dodik: Ukrajina nikada nije postavila pitanje o nestanku ikone - Jajce Online\nNaslovnica BOSNA I HERCEGOVINA Dodik: Ukrajina nikada nije postavila pitanje o nestanku ikone\nPredsjedavajući Predsjedništva BiH Milorad Dodik izjavio je danas da je iz Federacije BiH medijski izmišljena priča o ikoni Svetog Nikole i da Ukrajina nikada nije postavila pitanje o njenom nestanku.\n“Riječ je o porodičnoj ikoni i do danas organi Ukrajine je nisu tražili, a ambasador Ukrajine je pominjao medijske izvještaje. Ministar inostranih poslova Rusije Sergej Larov je smatrao da treba da je vrati i ja ću sada pozvati ljude koji su ikonu dali, javno ću im je vratiti, a oni neka objašnjavaju ostale stvari”, rekao je novinarima Dodik u Banjaluci.\nOn kaže da nema ništa inkriminisano u ovoj priči.\n“Ova priča se želi držati kako bi bio pokriven sramni potez članova Predsjedništva BiH Željka Komšića i Šefika DŽaferovića prilikom posjete Lavrova. To se više u FBiH i tamošnjim medijima ne postavlja kao problem”, istakao je Dodik.\nNaredni članakBarca završila veoma važan posao: Talentovani vezista pristao na produženje ugovora


Končar UKE 6040 K.CM1 ugradna ploča cena, cene Srbija, prodaja Beograd Novi Sad Niš\nKončar UKE 6040 K.CM1 ugradna ploča cene\ncena od 18.260,00 din\nEPonuda nije internet prodavnica već Vam omogućava da brzo i lako nađete Končar UKE 6040 K.CM1 ugradna ploča po najjeftinijoj ceni. Naš cilj je da kupci budu što bolje informisani o ponudi Končar ugradna ploča UKE 6040 K.CM1 na tržištu Srbije. Vrlo lako nalazite željeni proizvod za kategoriju Ugradne ploče cene, ne morate da lutate od sajta do sajta za Končar Ugradne ploče, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Končar UKE 6040 K.CM1 ugradna ploča sa PRODAVCEM. EPonuda ne može da garantuje potpunu tačnost specifikacije i slika za Končar UKE 6040 K.CM1 ugradna ploča. Pre kupovine, podatke za Končar ugradna ploča UKE 6040 K.CM1 proverite na sajtu PROIZVOĐAČA.


Nurković: Prva deonica auto-puta Bar-Boljari do kraja septembra - Svet - Dnevni list Danas\nPočetna » Svet » Nurković: Prva deonica auto-puta Bar-Boljari do kraja septembra\nCrnogorski ministar saobraćaj zadovoljan dosadašnjim rezultatima\nNurković: Prva deonica auto-puta Bar-Boljari do kraja septembra\nB.Pejović 20.01.2020. 13:23\nMinistar Nurković Foto: cdm\nStanje na putevima i uslovi za odvijanje saobraćaja u Crnoj Gori mnogo su bolji nego ranije jer Vlada i Ministarstvo saobraćaja stalno radi na tome.\nZa nas je prošla 2019. godina bila uspješna a siguran sam da ćemo tako nastaviti i u ovoj godini, kazao je Osman Nurković, ministar saobraćaja i pomorstva u Vladi Crne Gore na današnjem radnom doručku sa novinarima.\nO izgardanji auto-puta Bar-Boljari ministar je kazao da je krajnji rok za završetak prve deonice 30. septembar a pitanje je da li će se tehnički pregled i upotrebna dozvola obezbediti do tada. Kada je reč o gradnji druge dionice auto-puta ministar Nurković je istakao da je Ministarstvo saobraćaja apliciralo kod Evropske komisije za iznos od 20 odsto od predračunske vrednosti.\n„Vjerujem da do kraja godine možemo da nađemo partnera za drugu dionicu. Sarađujrmo sa Srbijom jer i njima i nama je važna međusobna povezanost jer kada budu završeni auto putevi, naš u Crnoj Gori i njihov u Srbiji umjesto sadašnjih devet sati od Beograda do Bara putovaće se za četiri sata“, kazao je Nurković.\nGovoreći o koncesijama za Aerodrome Crne Gore ministar je kazao da će početkom februara biti raspisan tender za dostavljanje ponuda za zakup.\nNa predkvalifikacionom tenderu nedavno odabrani su najbolji ponuđači a je reč je kako je kazao ministar o ozbiljnim kompanijama poput konzorzijuma koji čine kompanije iz Francuske i Turske. Zato Nurković očekuje da će pregovori sa kompanijom koja dostavi najbolju ponudu biti postignut dogovor.\nI donošenje posebnog zakona o nacionalnoj avioo-kompaniji Montenegro Airlines odnosno davanja novčane pomoći od 155 miliona eura kojia će biti realizovana u nareddnih šest godina ministar ocenjuje kao odličan potez jer je to preduzeće koje ostvaruje veliki prihod pa će spašavanje MA doneti korist državi.\nMinistarstvo saobraćaja takođe planira i bolju saobraćajnu povezanost sa susedima. Osim sa Srbijom sa kojom se sarađuje zbog auto- puteva i rekonstrukcije pruge Beograd- Bar predviđena je i rekonstrukcija željeznićke pruge sa Bosnom od Nikšića preko Čapljine za šta je zainteresovana i Hrvatska kao i modernizaciju puta ood Plužina preko Šćepan Polja do Foče. Projektima je predviđena i izgrdanja železničke pruge od Bijelog Polja do Berana koji bi se nastavila prema Kosovu, kazao je ministar saobraćaja i pomorstva Osman Nurković u današnjem susretu sa novinarima.\nAuto-putBarboljariCrna GoraOsman NurkovićPodgorica\n2 reagovanja na “Nurković: Prva deonica auto-puta Bar-Boljari do kraja septembra”\n20. januara 2020. u 14.30\nA svemirska stanica će se izgraditi u Andrijevici… Obećanja\n21. januara 2020. u 19.46\nNe znam.kako je to i Srbiji bitno povezivsnje sa Crnom Gorom, kako kaze crnogorski ministar za saobracaj? Srbija nema nijedan razlog za povezivanje sa ovom malom, ekonomski i politicki nebitnom drzavom, koja uz sve to vodi negativnu politiku prema srpskom narodu, crkvi i drzavi.\nOI 2021 • danas 11:04


Mostar: Prezentacija MOSTIMUN konferencije na Sveučilištu i Univerzitetu – STUDOMAT.ba\nRezultati ispita iz predmeta Institucije rimskog prava\nMostar: Prezentacija MOSTIMUN konferencije na Sveučilištu i Univerzitetu\nPovodom aplikacijskog procesa za delegate i najave MOSTIMUN konferencije, članovi Organizacijskog tima MOSTIMUN konferencije, pozivaju sve studente da se pridruže prezentacijama, kako na Sveučilištu u Mostaru, tako i na Univerzitetu "Džemal Bijedić".\nSTUDOMAT / 18.01.2013. 10:05\nPovodom aplikacijskog procesa za delegate i najave MOSTIMUN konferencije, članovi Organizacijskog tima MOSTIMUN konferencije, pozivaju sve studente da se pridruže prezentacijama, kako na Sveučilištu u Mostaru, tako i na Univerzitetu “Džemal Bijedić”.\nPrezentacija o studentskoj konferenciji koja svake godine okupi više od 80 studenata iz cijelog svijeta u gradu Mostaru održat će se 18. siječnja/januara u 11.30h u prostorijama Unije Univerziteta “Džemal Bijedić”, i 24. siječnja/januara u 13.45h u prostorijama Pravnog fakulteta Sveučilišta u Mostaru.\nU periodu od 3. do 7. travnja/aprila 2013. godine, održat će se peta po redu međunarodna studentska konferencija modela Ujedinjenih naroda – MOSTIMUN 2013. I ove, kao i prethodnih godina, MOSTIMUN okuplja studente iz različitih krajeva svijeta u Mostaru, te će ponovo, studenti dobiti priliku da polemiziraju o aktualnim pitanjima UN-a.\nPozivaju se svi studenti da se u što većem broju odazovu ovom događaju, te da iskoriste priliku koja im se pruža kako bi pokušali ostvariti pozitivni utjecaj na društvo, razvili svoje govorničke vještine, upoznali mlade ljude iz cijelog svijeta i sl.


utorak, 21 Maj 2019 18:00\nVlada TK je danas prihvatila Informaciju o broju radnika i visini obaveza za neuvezani radni staž u privrednim društvima koja su još uvijek u većinskom državnom vlasništvu nad kojima pravo upravljanja vrši Tuzlanski kanton, kao i privredna društva koja su bila u većinskom državnom vlasništvu nad kojima je pravo upravljanja vršio Tuzlanski kanton nad kojima se vodi stečajni postupak, a koja ispunjavaju uslove Javnog poziva Federalnog ministarstva energije, rudarstva i industrije za 2019. godinu.\nVlada Tuzlanskog kantona će, kako je saopšteno, nakon objavljene Odluke o izboru korisnika grant sredstava Federalnog ministarstva energije, rudarstva i industrije, nastaviti sve potrebne aktivnosti na iznalaženju mogućnosti subvencioniranja preostalog dijela obaveza po osnovu doprinosa za zdravstvenog osiguranje i doprinosa za osiguranje od nezaposlenosti.\nTakođer, Vlada je danas imenovala i radnu grupu za izradu prijedloga mjera za socijalno zbrinjavanje zaposlenika koji su u procesu stečaja, likvidacije, restruktuiranja i privatizacije ostali ili ostaju bez posla, a u vezi sa objavljenim Javnim pozivom Federalnog ministarstva energije, rudarstva i industrije. Zadatak radne grupe je da izradi prijedlog mjera za socijalno zbrinjavanje zaposlenika i da ga dostavi Ministarstvu za rad, socijalnu politiku i povratak i JU Služba za zapošljavanje TK. Prijedlog treba da sadrži konkretne mjere za socijalno zbrinjavanje zaposlenika koji su u procesu stečaja, likvidacije, restrukturiranja i privatizacije ostali ili ostaju bez posla.\nPored općeg, pravnog i finansijskog okvira prijedloga mjera treba da sadrži i konkretne odredbe koje se odnose na uplatu doprinosa za bivše zaposlenike (povezivanja radnog staža) koji su stekli uslove za odlazak u penziju i izvor sredstava za uplatu tih doprinosa.


17. avgust, 2019.\nKruševački Napredak u okviru 5.kola Linglong Tire Super lige Srbije gostuje u Šapcu gde će odmeriti snage sa ekipom Mačve.\nGosti u ovaj meč ulaze ohrabreni odličnom igrom i remijem sa ekipom Partizana, pa se nadaju još jednom pozitivnom rezultatu. Ipak, šef stručnog štaba ’’čarapana’’ Predrag Rogan potpuno je svestan težine predstojeće utakmice i kvaliteta rivala:\n’’To je izuzetno teško gostovanje. Mačva ima dosta dobrih pojedinaca, što igrača koji su dugo u klubu, što novajlija. Na prethodnoj utakmici moji momci su dokazali prvo sebi šta i koliko mogu, kao i da su prethodni negativni rezultati bili plod nekog lošeg sticaja okolnosti. Trenira se punom parom i ostaje samo da vidimo kakvo je stanje sa pojedinim igračima, koliko su spremni za utakmicu. Utakmicom protiv Partizana naš tim je postavio standarde ispod kojih ne bi trebalo da ide. Očekujem jednu izuzetno tešku utakmicu, gde će verovatno taj psihološki momenat lošeg starta i opterećenja rezultatom biti presudan. Mislim da smo mi tu u prednosti i nadam se pozitivnom rezultatu u Šapcu.’’\nMeč 5.kola Linglong Tire Super lige Srbije između Mačve i Napretka igra se sutra, u nedelju 18.avgusta 2019.godine, sa početkom u 20:00 časova.


BalkanMagazin :: Bugarska: Energetska tranzicija uz nuklearnu energiju i prirodni gas\nponedeljak, 19. jul 2021 15:12\nBugarski operater sistema za prenos i skladištenje prirodnog gasa Bulgartransgaz pridružio se Evropskoj alijansi čistog vodonika. Inicijativa pokrenuta prošlog jula ima za cilj razvoj tehnologija vodonika do 2030. godine, uz sinhroni razvoj i korišćenje drugih obnovljivih izvora i njihovu veću primenu u industriji, kako bi se pružila podrška Evropskoj uniji u dostizanju klimatske neutralnosti do 2050. godine. Stručnjaci istovremeno ističu da se realan put Bugarske ka održivoj ekonomiji bez ugljen-dioksida bazira i na nuklearnoj energiji i korišćenju prirodnog gasa. (Foto: Pixabay, zgrada bugarskog parlamenta u Sofiji)\nU julu prošle godine, Evropska komisija formirala je Evropsku alijansu čistog vodonika kojoj se do danas pridružilo 23 od ukupno 45 evropskih prenosnih operatora, članova ENTSOG-a, uključujući operatore iz Centralne i Istočne Evrope poput letonske kompanije Conexus Baltic Grid, grčke DESFA, slovačkog Eustream-a, poljskog Gas-Sistema, hrvatskog Plinacro-a i rumunskog Transgasa.\nUčešće bugarskog operatora za prenos gasa u inicijativi omogućiće saradnju sa ostalim evropskim partnerima u procesu uspostavljanja infrastrukture pogodne za transport vodonika i goriva sa niskim sadržajem ugljenika, kao i za ubrzani razvoj tehnologija vodonika i njegovo korišćenje kao goriva, navodi se u sapoštenju ove kompanije.\nPredsednik Bugarske Rumen Radev na samitu inicjative Tri mora u Sofiji. (Izvor: 3seas.eu)\nOvom potezu prethodi samit u vezi sa inicijativom “Tri mora”, kome je Bugarska bila domaćin u Sofiji tokom 8. i 9. jula i gde su predstavnici 12 država, što uključuje Austriju, Hrvatsku, Češku, Estoniju, Mađarsku, Letoniju, Litvaniju, Poljsku, Rumuniju, Slovačku, Sloveniju i samu Bugarsku potvrdili važnost bliske regionalne saradnje, posebno na polju energetike.\nBugarska je na samitu ponovo stavila na sto raspravu o ulozi prirodnog gasa i nuklearne energije u energetskoj tranziciji.\nPovod je to što se neke zemlje Centralne i Istočne Evrope, koje se u proizvodnji električne energije u velikoj meri oslanjaju na gas i nuklearnu energiju, pribojavaju da će zaostajati u razvoju, uprkos uveravanjima Evropske komisije da je reč o pravednoj tranziciji, zbog namere Evropske unije da smanji emisiju ugljen-dioksida za 55 odsto do 2030. godine.\n„S obzirom na to da je više od 75 procenata emisije ugljen-dioksida u EU rezultat proizvodnje i potrošnje energije, očekuje se da će energetski sektor igrati ključnu ulogu u tranziciji ka ugljenično neutralnoj ekonomiji”, ocenio je s tim u vezi za Ceenergynews bugarski ministar energetike Andrej Živkov.\nSmatra da ambiciozna klimatska politika EU postavlja velike izazove i zadatke pred zemlje Centralne i Istočne Evrope, koje bi bilo teško prevazići bez zajedničkih napora.\nI u zajedničkoj deklaraciji sa samita Tri mora, nedavno održanog u Sofiji se naglašava da je jačanje energetske sigurnosti i diverzifikacija ruta i izvora snabdevanja širom regiona, zajedno sa pravednim prelaskom na klimatski neutralan energetski sektor, među glavnim prioritetima država koje su deo te inicijative.\nDekarbonizacija energetskog sektora je izazov za Bugarsku, zbog sporog širenja obnovljivih izvora energije i energetske efikasnosti. (Izvor: Pixabay)\nMeđutim, dekarbonizacija energetskog sektora predstavlja poseban izazov za Bugarsku. Prema pokazateljima evropskog Centra za proučavanje demokratije objavljenim u okviru publikacije pod naslovom “Ubrzavanje tranzicije energije u Bugarskoj: Plan do 2050. godine”, postrojenja za lignit stvaraju oko 40 procenata električne energije u zemlji i zapošljavaju više od 43.000 radnika.\nTo bi značilo da se Bugarska nalazi između ambicija EU o značajnom smanjenju emisija do kraja decenije i potrebe da se izvrši puna dekarbonizacija do sredine veka i sporog širenja obnovljivih izvora energije i energetske efikasnosti na domaćem terenu.\nS druge strane, Olivije Market (Olivier Marquette), predsednik kompanije AES Bugarska, jedinice američkog energetskog konglomerata AES Corporation i šef poslovnog razvoja Evroazije, podseća da je ta zemlja bila druga država članica EU koja je ispunila svoje ciljeve koji se odnose na obnovljivu energiju za 2020. godinu.\nSmatra da mnogo faktora utiče na to da države ostvare ciljeve koji su danas pred njima, a jedan od bitnih faktora koje prepoznaje je značajno smanjenje troškova obnovljivih izvora energije i brzina njihovog korišćenja.\n„Tokom poslednjih 10 godina, odnosno između 2010. i 2019. godine, cena fotonaponskih modula, kopnenih vetroturbina i litijum-jonskih baterija pala je za oko 90, 60 i 90 procenata,“ napominje Market ističući da su niže cene “među ključnim podsticajima za značajniji razvoj postrojenja koja koriste obnovljive izvore energije.“\nStručnjaci i predstavnici vlasti Bugarske smatraju da je zajednički nastup država neophodan kako bi se sproveli klimatski ciljevi i to ne samo umrežavanje u regionu, već i povezivanje sa međunarodnim partnerima, poput Nemačke, Evropske komisije i Sjedinjenih Američkih Država sa kojima je Bugarska prošlog oktobra potpisala Memorandum o razumevanju za stratešku saradnju u oblasti nuklearne energije u civilne svrhe.\nMinistar Andrej Živkov smatra da je dobar primer produbljivanja ekonomskih veza država preko energetskog sektora razvoj gasne infrastrukture, uključujući izgradnju interkonekcija i terminala za tečni prirodni gas.\nViše od 75 procenata emisije ugljen-dioksida u EU je rezultat proizvodnje i potrošnje energije. (Izvor: Shutterstock)\nUloga prirodnog gasa i nuklearne energije\nUprkos tome što se energija sa niskim udelom ugljen-dioksida bazira na obnovljivim izvorima, ministar Živkov smatra da realan put ka održivoj ekonomiji bez ugljen-dioksida uključuje upotrebu obnovljivih izvora i nuklearne energije kao osnovnu liniju, dok se prirodni gas smatra prelaznim gorivom, “naročito ako uzmemo u obzir razvoj novih gasova poput vodonika i važnost prilagođavanja postojeće infrastrukture”.\nPrema oceni Olivijea Marketa, ne postoji jedinstveno rešenje za sve države članice i to zaista zavisi od početne pozicije svake zemlje i dostupnosti tehnologija na njihovim tržištima.\nSmatra da u slučaju Bugarske postoji mogućnost korišćenja različitih tehnologija koje mogu doprineti dekarbonizaciji elektroenergetskog sektora, uključujući sunčevu energiju, vetar, skladište energije, prirodni gas, hidroenergiju, geotermalnu, uz korišćenje i skladištenje ugljenika i naravno, nuklearnu energiju.


Plan Ministarstva finansija FBiH: Zaduženje od 400 miliona KM u 2016. – Magazin Plus\nHome/Politika/BiH/Plan Ministarstva finansija FBiH: Zaduženje od 400 miliona KM u 2016.\nPlan Ministarstva finansija FBiH: Zaduženje od 400 miliona KM u 2016.\nU 2016. godini Federacija BiH se planira zadužiti 400 miliona KM kroz emisiju vrijednosnih papira na Sarajevskoj berzi. Ovi podaci izneseni u dokumentu Federalnog ministarstva finansija ukazuju na to da će najveći obim zaduženja biti u drugom kvartalu ove godine kada se očekuje emisija trezorskih zapisa i obveznica u vrijednosti od 160 miliona KM, piše Faktor.\nU prvom kvartalu 2016. planirano zaduženje iznosi 60 miliona KM, u trećem kvartalu 2016. planirana emisija je 80 miliona KM a u zadnjem kvartalu 100 miliona KM.\nKompletno zaduženje kroz trezorske zapise bi trebalo biti isplaćeno do novembra 2017. godine, s tim da bi se planirano zaduženje od 40 miliona KM na ime obveznica trebalo vratiti 25. maja 2021. godine.\nStručnjaci ističu da su ove metode zaduživanja ponekad nužne, ali da nije dobro pretjerivati. Profesorica na Ekonomskom fakultetu Univerziteta u Sarajevu Azra Zaimović objasnila je za Faktor da su trezorski zapisi, za razliku od obveznica, vrijednosni papiri s kratkim rokom dospijeća, odnosno do maksimalno godinu.\n“Kada vam nedostaje novca u kućnom budžetu, vi možete na debitnoj kartici “otići u crveno“. Tako i država, putem trezorskih zapisa, kratkoročno se zaduži radi pokrića određenog manjka u budžetu. Entitetska vlada je ta koja odlučuje o zaduženju putem berze”, pojašanjava naša sagovornica.\nPrema njenim riječima, obveznice su dugoročno sredstvo i veoma dobar instrument finansiranja dugoročnih kapitalnih investicija.\n“Ukoliko želite napraviti sportsku dvoranu, bazen, graditi autoceste, tunele, mostove, za ovo se trebaju izdavati obveznice s dužim rokom dospijeća. Javnom sektoru, koji je investitor, ovo omogućava lakšu realizaciju cjelokupnog projekta pribavljanjem novca na ovaj način”, dodaje Zaimović.\nObveznice i trezorske zapise većinom kupuju finansijske institucije, banke i osiguravajuća društva. Prinosima od obveznica, banke pokrivaju svoje troškove ili isplaćuju kamate onima koji drže novac u bankama.\n“Ovdje dolazimo do apsurdne situacije u kojoj banke na bazi depozita građana finansiraju budžetski minus kupovinom obveznica ili trezorskih zapisa”, pojašnjava ekonomski analitičar Zoran Pavlović.\nInače, do sada je emisiju vrijednosnih papira u ime Vlade FBiH na Sarajevskoj berzi vršila brokerska kuća SEE Investment Solutions iz Sarajeva. Iz ove kompanije su nam kazali da je, naprimjer, u novembru 2015. prosječna kamatna stopa prispijeća na trezorske zapise FBiH iznosila tek 0,32 posto.\nkrediti vlada zaduženja\nDržavne firme i ustanove dužne 1,11 milijardi KM poreza


Đorđe David - Blic Online\nTakmičarka "Zvezda Granda", Ivana Jelinić (18) iz Hrvatske nije uspela da oduševi žiri svojim nastupom, te zbog toga nije dobila ni jedan glas, ali je sve kulminiralo svađom između Aleksandra Milića Milija i Đorđa Davida.\nNASTAVLJA SE RAT ĐANIJA I ĐORĐA DAVIDA Roker ga vređao u "Zvezdama Granda", folker uzvratio: "On je kompleksaš"\nĐorde David opet je "potkačio" Radišu Trajkovića Đanija u emisiji "Zvezde Granda".\nSvetlana Ceca Ražnatović novi je član žirija popularnog takmičenja "Zvezde Granda", a tim povodom oglasili su se Đorđe David i Snežana Đurišić.\nRoker ističe da ga brine površnost koja je zavladala među mladom populacijom jer se uglavnom informišu putem interneta, te da je uplašen za ćerku koja je đak prvak.\nPevač Đorđe David objavio je fotografiju iz bolnice i zabrinuo mnoge.\nRok muzičar i član žirija muzičkog takmičenja "Zvezda Granda", Đorđe David, imao je saobraćajnu nezgodu kod jednog tržnog centra u Beogradu, pišu domaći mediji.\nĐorđe David otkriva kako je zadovoljan aktuelnom sezonom "Zvezda Granda", koja se približila kraju.


Đukanović: Uskoro potpisivanje sporazuma\nCrnogorski premijer Milo Đukanović rekao da je danas da je sporazum vlasti i dijela opozicije o održavanju slobodnih izbora već duže vrijeme spreman za potpisivanje, koje očekuje narednih dana.\nSporazum je, tvrdi Đukanović, sa važnih međunarodnih adresa ocijenjen kao snažan demokratski iskorak i potvrda demokratskih kapaciteta Crne Gore.\nĐukanović je rekao da potpisivanje sporazuma zavisi od brzine kojom će se organi partija odnijeti prema verziji sporazuma. "To bi se moglo dogoditi krajem ove sedmice ili početkom naredne“, rekao je on.\n"Tu ćemo usvojiti leks specijalis, koji će garantovati zakonitost rada tako dopunjene vlade do izbora, na toj sjednici ćemo popuniti sastav vlade saglasno sporazumu i, koliko god to bilo nemilo predsjedniku parlamenta da čuje, imaćemo i tačku dnevnog reda na kojoj ćemo demokratskom voljom većine poslanika odvojiti Krivokapića od fotelje sa kojom se saživio“, naveo je Đukanović.\nGovoreći o sadržini sporazuma, Đukanović je podsjetio da je opoziciji ponudio mjesta gdje mogu kontrolisati zloupotrebu resursa za sticanje glasova tokom izborne kampanje – u ministarstvima unutrašnjih poslova, rada i socijalnog staranja, finansija i poljoprivrede i ruralnog razvoja.\n"Ponudio sam sva ta četiri mjesta gdje su oni kazali da može doći do zloupotrebe, sa kojom ja nisam saglasan, ali respektujem da oni u to vjeruju“, saopštio je Đukanović.\nPremijer je naveo da zna da za Crnu Goru nije dobro da postoji takav stepen nepovjerenja između vlasti i opozicije, prema izbornom sistemu i crnogorskim institucijama i da nije dobro da Vlada funkcioniše sa tim nepovjerenjem parlamentarne opozicije.\nOn je saopštio da je u toku pregovaračkog procesa ponuda bitno unaprijeđena.\n"Sada je usaglašeno da opoziciji pripada mjesto potrpredsjednika vlade, četiri ministarska i dva pomoćnička – u ministarstvima zdravlja i obrazovanja, kao i da je prihvaćeno da opozicija participira u pravljanju u ovom prelaznom periodu sa 16 organa uprave zavoda, fondova, državnih ustanova“, rekao je Đukanović.\nOn je ukazao da je prihvaćeno i da opozicija učestvuje i u organima upravljanja u šest preduzeća u kojima država ima većinsko vlasništvo, kao i participiranje opozicije na lokalnom nivou.\nIz opozicionih redova je potvrđeno da po usaglašenom tekstu sporazuma, opoziciji pripadaju ministarska mjesta u Ministarstvu finansija, Ministarstvu unutrašnjih poslova, Ministarstvu rada i socijalnog staranja i Ministarstvu poljoporivrede, funkcija potpredsjednika kao i pomoćničke funkcije sa posebnim ovlašćenjima u ministarstvima zdravstva i prosvjete.\nOpoziciji će, osim toga, po dubini pripasti i više od 50 funkcija u javnim preduzećima i privrednim subjektima u državnom vlasništvu kao i oko 150 mjesta na administrativnom i savjetničkom nivou.\nKako je najavljeno iz opozicije, sporazum o slobodnim i fer izborima bi trebalo da bude potpisan večeras ili sjutra ujutro.\nPo zamisli opozicione trojke, ključne pozicije u Vladi međusobno će podijeliti SDP, Demos i Socijalistička narodna partija, dok GP URA neće biti zastupljena sa svojim kadrom u Vladi, ali hoće na ostalim funkcijama u državnoj upravi i javnim preduzećima.\nPo preliminarnim razgovorima, kadru SDP-a, u ovom slučaju Ranku Krivokapiću, će pripasti potpredsjedničko mjesto u Vladi, a funkciji ministra finansija je najbliži Aleksandar Damjanović iz SNP-a.


Provođenje procjene potreba za angažman u sprječavanju rodno zasnovane diskriminacije u oblasti rada u Bosni i Herecgovini\nMisija OSCE-a u Bosni i Hercegovini trenutno radi na Provođenju procjene potreba za angažman u sprječavanju radno zasnovane diskriminacije u oblasti rada u BiH. Imajući u vidu značaj rada Udruženja poslodavaca FBiH, vanjska konsultantica Lejla Gračanica koja posjeduje dugogodišnje ekspertno radno iskustvo u oblasti ljudskih prava održala je 01. novembra 2019. godine sastanak sa sekretarkom Udruženja poslodavaca FBiH Mersihom Jusić.\nJusić je upoznala konsultanticu o aktivnostima Udruženja, njegovim ciljevima, izazovima, ali i stanjem u privredi FBiH, kao i potrebama za rasterećenje privrede i unapređenje poslovnog ambijenta. Napomenula je da Udruženje aktivno radi na izmjenama radnog zakonodavstva, te da je spremno podržati inicijative za rješavanje problema rodno zasnovane diskriminacije u oblasti rada u BiH.\nInformacije prikupljene tokom procjene Misija OSCE-a će koristiti za definisanje aktivnosti tokom naredne tri godine, uzimajući u obzir sve postojeće inicijative relevantnih aktera koji se bave ovom problematikom.


Čubrilović se riješio kamena u bubregu na putu Ljubinje - Trebinje - Leutar.net\nHomeVijestiHercegovinaČubrilović se riješio kamena u bubregu na putu Ljubinje – Trebinje\nČubrilović se riješio kamena u bubregu na putu Ljubinje – Trebinje\n17. januara 2017. Leutar Hercegovina, Najčitanije, Vijesti, Zaprdivanje 0\nDanas je u našem gradu boravio predsjednik Narodne Skupštine RS Nedjeljko Čubrilović koji je kao osvjedočeni poznavalac prilika u Trebinju i hercegovačkoj regiji iskazao sopstveno oduševljenje vizijama razvoja grada i do sada postignutim rezultatima.\nOno što ga je posebno oduševilo je saradnja susjednih opština ove regije, a koja se ogleda kroz usaglašeno djelovanje Saveza opština Istočne Hercegovine. Budući da je svakako akcenat stavljen na razvoj turizma, Čubrilović je izrazio divljenje prema vizionarskom potezu novih trebinjskih vlasti koje su obustavile radove (započete neposredno prije lokalnih izbora u oktobru 2016.) na rekonstrukciji magistralnog puta na potezu Trebinje – Ljubinje (i obratno).\nNaime, radovi na pomenutoj saobraćajnici su obustaviljeni kako bi se i sa istočne strane podstakao razvoj turizma u susjednom Ljubinju. Podsjetićemo Vas na jučerašnju izjavu predsjednika NSRS da loš put preko Žegulje primorava vozače da svrate u ovaj hercegovački gradić, odmore se i nastave dalje na istok, a u konkretnom slučaju na zapad. To je jedini razlog zbog koga predizborno obećanje nove vlasti grada Trebinja nije ispunjeno.\nBudući da su ovim dobrosusjedskim gestom trebinjskih vlasti ipak oštećeni građani Trebinja, predsjednik Čubrilović je predložio da se krajem izborne 2018. godine nastavi sanacija ovog dijela magistralnog puta M-6, ali tako da će se započeti radovi na rekonstrukciji lijeve kolovozne trake, gledano iz pravca Trebinja. Na ovaj bi način ipak djelimično bilo ispunjeno predizborno obećanje iz 2016., a opština Ljubinje ne bi bila oštećena narušavanjem turističke infrastrukture.\nNa kraju posjete Trebinju Nedjeljko Čubrilović je želio posjetiti aerodrom Zupci, ali su mu predstavnici naše gradske vlasti, ne želeći da ga uvrijede i dovedu u nezgodnu situaciju objasnili da zbog loših meteoroloških uslova avioni ne lete i da nema potrebe da se dodatno maltretira na kraju naporne radne posjete Hercegovini.


Pomera se takmičenje iz srpskog jezika - Zelena učionica\nPomera se takmičenje iz srpskog jezika\nOpštinsko takmičenje iz srpskog jezika za učenike osnovne škole najverovatnije će biti pomereno sa 16. na 17. mart, kako bi se izbeglo preklapanje sa okružnim nivoom takmičenja iz fizike i opštinskim iz tehničkog i informatičkog obrazovanja.\nDruštvo za srpski jezik i književnost Srbije je odlučilo i da izađe u susret osnovcima koji su se plasirali na okružne nivoe takmičenja iz hemije i Književne olimpijade (zakazane za 30. mart), tako što će početak Književne olimpijade biti pomeren sa 10 na 12 časova.\n– U proteklih nekoliko dana na mejl Društva, na moj lični mejl, kao i na sve telefone koji su nastavnicima, roditeljima i učenicima dostupni, stizali su zahtevi da se takmičenja Društva za srpski jezik i književnost Srbije pomeraju. Kako to nismo bili u prilici da učinimo na opštinskom nivou za osnovnu školu (preklapanje s hemijom), anonimni pojedinci su nam pretili prijavom kod zaštitnika građana, bez obzira na to što smo pokušavali da objasnimo kakvi sve problemi nastaju kad dođe do pomeranja datuma takmičenja, koje određuje Ministarstvo prosvete – objašnjava za Danas Zona Mrkalj, predsednica Društva za srpski jezik i književnost Srbije.\nDruštvo je zatražilo od Ministarstva prosvete da odobri pomeranje datuma održavanja takmičenja iz srpskog jezika, kako bi izašlo u susret svojim takmičarima. Pre toga su se, kažu, obratili predstavnicima društava fizičara i hemičara, ali su oni tvrdili da ih niko od nastavnika i roditelja nije zvao. Zona Mrkalj veruje da će dobiti odobrenje Ministarstva, ali dodaje da takvom odlukom nisu zadovoljni direktori škola-domaćina, te se ljutnja oseća upravo sa te strane.\nI dok deo nastavnika pozdravlja potez Društva, među „srbistima“ ima i nezadovoljnih, koji pitaju zašto uvek oni pomeraju takmičenja.\n– Kolege se s pravom pitaju zašto Društvo za srpski jezik i književnost Srbije na ovaj način „popušta“ svake godine. Verovatno je jedan od razloga taj što ja njime predsedavam i što sam sebi postavila kao zadatak da, kad god je moguće, izađem u susret takmičarima i njihovim nastavnicima i roditeljima, kad je već sistem takav da se brojna takmičenja moraju preklapati. Ove godine taj problem je još naglašeniji jer će se subotama nadoknađivati dani produženog zimskog raspusta. Drugi razlozi kriju se u prebacivanju odgovornosti drugih društava na Ministarstvo koje utvrđuje kalendar, kao i u činjenici da učenici treba da se opredele, pre početka takmičarskih ciklusa samo za dva takmičenja, što često nije slučaj, i trebalo bi da odaberu ona koja se ne preklapaju, čime se uslovljavaju njihova interesovanja – kaže Mrkalj.\nNa pitanje da li bi se pomenuti problem mogao izbeći kada bi prilikom izrade kalendara takmičenja predstavnici Ministarstva i svih stručnih društava seli za isti sto, ona odgovara da zajednički sastanak ne bi doprineo poboljšanju kalendarske slike „jer svako društvo smatra svoj predmet najbitnijim“.\n– Moj predlog je da se prilikom sastavljanja kalendara odmah pomere satnice, za koje se vidi da se preklapaju, kao i da se razgovara sa direktorima škola, koji bi pristali da budu domaćini, da pojedina takmičenja budu nedeljom, mada je to neradni dan – ističe Mrkalj.\nRazdvajanjem datuma održavanja okružnog takmičenja iz fizike i opštinskog iz srpskog jezika rešava se samo deo problema, pošto se i naredni nivoi (republičko iz fizike i okružno iz srpskog) takođe poklapaju. Isto se dogodilo i prošle godine, pa su „srbisti“ takođe morali da naprave ustupak i pomere takmičenje za jedan dan.\nDanas je Međunarodni dan maternjeg jezika: Negujemo li dovoljno srpski jezik?\nNovo uputstvo – manji fondovi časova\nDigitalno opismenjavanje počinje u vrtiću\nNovi Pravilnik o ocenjivanju učenika u osnovnom vaspitanju i obrazovanju\nKako da znate da je beba sisala\nGde roditelji greše pred polazak deteta u prvi razred


Dobrički poljoprivrednici kažu da je rod pojedinih proizvoda podbacio, ali da su cenama uglavnom zadovoljni – Radio Koprijan\nhome Poljoprivreda, Vesti Dobrički poljoprivrednici kažu da je rod pojedinih proizvoda podbacio, ali da su cenama uglavnom zadovoljni\nPriča o proizvodjačima poljoprivednih proizvoda i nakupaca poznata je tema. Ipak, tokom svake sezone iznova se traži krivac za postojeće stanje stvari, ali se gotovo nikada ne dodje do nekog rešenja, bar ne onog trajnog. Stiče se utisak da je situacija najalarmantnija u voćarstvu, gde se kada je ovaj kraj u pitanju najveća polemika vodi oko višnje i njene sada već hronično bagatelne cene ili oko šljive, ali je često u fokusu pažnje i ono naše najsladje povrće, sladje od svakog voća- lubenica.\nSa višnjom smo prošli kao „bosi po trnju“, šta će biti sa šljivom tek će se videti, dok kada je bostan u pitanju kilogram košta od 18 do 20 dinara na veliko, što je više u odnosu na neke ranije godine, ali ta cena kako kažu neki od dobričkih bostandžija za naš radio ipak pokriva samo troškove rane proizvodnje takozvane tunelske lubenice, tako da je u tom segmentu proizvodnja „pukla“.\nKada su pak u pitanju povrtarske kulture paprika i paradajz po kojima je ovaj kraj nadaleko poznat, ove sezone kako su za Radio Koprijan ispričali pojedini, kako ih mi ovde zovemo „paprikari“, nema baš toliko razloga za negodovanje. Rod je doduše loš, kaže jedan poljoprivredni proizvodjač iz Orljana, ali je zato cena dobra, jer je ponuda ograničena, bar kada je domaća roba u pitanju.\nNaime, kao ističe naš sagovornik, koji svoju robu prodaje piljarama u našem kraju ili u Nišu, cenom od 3 do 6 dinara za komad paprike, u zavisnosti od vrste, što je oko 70 dinara za kilogram, je zadovoljan, naročito kada se uzme u obzir da je prošla godina bila jedna od onih koje bi rado da zaboravi. Cena paradajza koji takodje gaji u svojim plastenicima, na veliko vredi ovih dana 40 dinara, što ističe takodje nije loša cifra. On na oko jedan hektar zemljišta gaji i groždje, sorte kardinal i hamburg, a njegova trenutna cena od 150 dinara za kilogram je naglašava zadovoljavajuća.\nZa slične cene i proizvodjači iz Samarinovca prodaju na veliko svoju robu, te je paprika kaže sagovornik Radio Koprijana iz ovog dobričkog sela oko 60 dinara za kilogram, a paradajz 50.\nS druge strane kako smo danas istraživali po ovdašnjim piljarama, s obzirom na to da od pre nekoliko meseci zelene pijace u centru Doljevca više nema, paprika se prodaje po ceni od 60 do 100 dinara, dok paradajz vredi izmedju 80 i 100 dinara po kilogramu, a krastavac 50. Lubenica ima cenu od 25 dinara za kilogram, dok dobru cenu od 130 dinara drži dinja.\nKada se uzme u obzir da je u pitanju lako kvarljiva roba i da postoji velika verovatnoća da će jedan deo ponude propasti, kao i da svaki poljoprivredni proizvod u izvesnom procentu kalira, odnosno gubi na težini, od trenutka branja, kao i da svako teži da ostvari neki procenat zarade na prodaji, logično je, dodaju piljari, da se cene na njivi i u njihovim radnjama razlikuju u nekoj većoj meri, tako da smatraju da negodovanja pojedinih primarnih proizvodjača nisu opravdana.\nIpak, ono što najviše, da tako kažemo „boli“ uzgajivače povrća u Srbiji je uvozna roba, koja je preplavila pre svega domaće mega markete i kojoj, kako naglašavaju, ne mogu da pariraju, jer kako dodaju ne nailaze na razumevanje države, a kao pojedinci nisu u stanju da se sami izbore. Razloge, dodaju dobri poznavaoci prilika u ovoj oblasti, treba medjutim tražiti i u neorganizovanosti samih poljoprivrednih proizvodjača koji nemaju jedinstven nastup u rešavanju ovih hroničnih problema domaćeg agrara. Iako je bilo nekih pokušaja poslednjih godina da se ožive zadruge, što je odličan vid zajedničkog nastupa, od pokušaja se nije daleko odmaklo, te se i dalje svaki poljoprivredni proizvodjač bori za sebe, a tu borbu naročito oni manji, sa sitnijim posedima, teško da mogu da dobiju, jer njihova roba zbog ograničenih količina ne može da nadje svoj put do velikih trgovinskih lanaca.


01.07.2020 u 16:27\nFrancuska, zbog incidenta sa turskim brodom, napustila operaciju na Sredozemlju\nPARIZ - Francuska je obavestila NATO da suspenduje svoje učešće u pomorskoj operaciji na Sredozemnom moru nakon rezultata istrage o incidentu između francuskog i turskog ratnog broda, izjavio je danas zvaničnik Ministarstva oružanih snaga, javlja Rojters. Zvaničnik je u pismu generalnom sekretaru NATO naveo da je Francuska postavila četiri zahteva da razjasni ulogu u operaciji „morski čuvar”, uključujući njenu saradnju sa misijom EU koja sprovodi embargo UN na oružje Libiji, preneo je Tanjug.\n25.06.2020 u 11:26\nRepublika Srpska se protivi članstvu BiH u NATO\nSrpski član Predsedništva BiH Milorad Dodik izjavio je u Moskvi da se Republika Srpska protivi članstvu BiH u NATO. „BiH neće biti članica NATO. Republika Srpska se tome protivi iz više razloga. Uprkos ranijim odlukama koje je BiH donela, te odluke više nećemo provoditi”, rekao je Dodik za rusku agenciju RIA Novosti prenosi Tanjug. Dodik, koji je juče prisustvovao Paradi pobede u Moskvi, rekao je za taj ruski mediji da planira da do kraja godine ponovo poseti Moskvu sa namerom da se sastane sa ruskim predsednikom Vladimirom Putinom da bi razgovarali o svim aspektima saradnje. „U planu je da do kraja godine ponovo posetim Moskvu i nadam se da će biti moguće sastati se sa predsednikom Putinom. Razgovaraćemo o svim aspektima naše saradnje”, rekao je Dodik.\n17.06.2020 u 22:17\nBRISEL - Generalni sekretar NATO Jens Stoltenbreg kaže da pozdravlja inicijative za nastavak dijaloga Beograda i Prištine kao jedinog puta ka rešenju kosovskog problema. „Pozdravljam činjenicu da Beograd i Priština razgovaraju jer je jedini način da se reše izazovi u regionu i neslaganja oko Kosova u razgovorima o političkom rešenju”, kaže Stoltenberg, prenosi Tanjug. On je nakon dvodnevnih razgovora ministra odbrane NATO poručio da ne želi da spekuliše o ishodu sastanka predstavnika Beograda i Prištine u organizaciji SAD 27. juna, ali i naglasio da pozdravlja dijalog. „Ne mislim da je to lako, ali je važno da se sastanu. Važno je da se nakon dugog perioda bez pravog sastanka izgleda dijalog nastavlja i to je prvi korak u pravom smeru”, poručio je Stoltenberg. On ocenjuje da\nEvropljani sami krivi što su skrajnuti\nBEČ – Američki predsednik Donald Tramp vrši pritisak na NATO partnere i planira samostalno delovanje na Kosovu, ocenjuje danas bečki dnevnik „Prese” i dodaje da su Evropljani sami krivi što su „skrajnuti”. „Tramp je uzburkao Evropljane – najpre je najavio da će deo američkih trupa povući iz Nemačke, što je izazvalo negodovanje u Berlinu, jer američki vojnici nisu više samo bezbednosni, već i privredni faktor. Potpuno je otvoreno rekao da odluku nije doneo iz vojno-strateških razloga, već što želi nemačku vladu kazniti, između ostalog zbog odbijanja povećanja vojnih izdataka”, podvlači list. Prema dnevniku, sada je stigao i sledeći signal Bele kuće zbog kojeg bi Evropljani trebalo da razmisle – Tramp je pozvao predstavnike Beograda i Prištine u Vašington, kako bi rešili dugogodišnji\nNATO u pripremi za mogući drugi talas kovida 19\nBRISEL – Ministri odbrane zemalja članica NATO na video konfrenciji 17. i 18. juna razmotriće globalne izazove među kojima i moguću novu zdravstvenu krizu, najavio je generalni sekretar NATO, Jens Stoltenbreg. Ocenivši da su NATO snage bile ključna podrška civilnim naporima u borbi protiv pandemije koronavirusa, Jens Stoltenbreg je najavio jačanje operacionih planova Alijanse u cilju što efikasnije reakcije tokom mogućeg drugog talasa novig virusa ili neke buduće zdravstvene krize. „Moramo da radimo na novom operacionom planu, na zalihama medicinske opreme i fondovima koji će nam omogućiti da kritična pomoć stigne na pravo mesto u pravo vreme „, kazao je Stoltenberg, prenosi Tanjug. (Foto EPA/ROMAN PILIPEY) Generalni sekretar NATO naglašava da globalni izazovi zahtevaju


Medojević: Bojkot izbora i eventualni izlazak opozicije iz svih institucija sistema bi bio snažan signal međunarodnoj zajednici | Montenegro BOJKOT\nMedojević: Bojkot izbora i eventualni izlazak opozicije iz svih institucija sistema bi bio snažan signal međunarodnoj zajednici\tOctober 9, 2009\nPosle niza teških otpužbi na račun vlasti u Podgorici, koje su za trenutak ostavile utisak da je dvadesetogodišnja vladavina Mila Đukanovića ušla u svoju kritičnu fazu, ovih dana je aktuelni premijer Crne Gore svojim nastupima u svetu i kod kuće potvrdio da promene vlasti neće biti ni tako lako ni takvom brzinom kakvu priželjkuju opozicioni lideri. Jednog od lidera opozije, šefa Pokreta za promene (PZP) Nebojšu Medojevića pitali smo koliki je procenat građana koji danas u Crnoj Gori podržavaju kako njega lično, tako i promene u toj državi.\n“Dugo vremena imao sam veoma visok rejting u istraživanjima javnog mnjenja, posebno dok sam bio lider jedne od najuticajnijih NVO Grupa za promjene. Nakon ulaska u grotlo političke arene, zbog svojih vrlo jasnih i argumentovanih stavova o nedemokratskom karakteru ove vlasti i vezama vrha režima sa eksponentima organizovanog kriminala, postao sam meta delovanja propagandističke mreže poslednje netransformisane bezbednosne službe u Evropi, pa se uz njihovu „pomoć“ taj rejting vremenom smanjivao. Već 20 godina u Crnoj Gori igra se stara igra „patriota“ i „izdajnika“, dok se iza ove dimne zavese odigrava preraspodela nacionalnog bogatstva neviđenih razmera.\nTek pojavom jedne istinske građanske, demokratske i reformske stranke kakav je PZP, počela je nova politička dinamika i promene kada je reč o opozicionim partijama koje se okreću Crnoj Gori, prihvataju neke vrednosti savremene evropske civilizacije i smanjuje se ideološki jaz između opozicionih partija. Sve je to dovelo prošle godine do prilike da se formira jedinstveni demokratski opozicioni front protiv režima. PZP bio je lider tih politčkih procesa i uložili smo sav svoj politički i ljudski integritet da okupimo opoziciju na evropskoj i reformskoj političkoj platformi. Ta namera i delovanje PZP ozbiljno su zabrinuli režim, i pokrenuti su svi mehanizmi da se ta ideja razbije, a PZP eliminiše sa političke scene.\n“Režim je u proteklih 10 godina u potpunosti razvio metodologiju izbornih manipulacija tako što dovodi birače iz Albanije, Makedonije i sa Kosova, a kojima su prethodno izdate fiktivne lične karte”.\nPočela je medijska i politčka hajka na nas, imali smo i pokušaj puča u stranci od starne mojih dojučerašnjih saradnika, koji su odjendom počeli da se protive jedinstvu opozicije i neprihvatljivosti bilo kakve koalcije sa DPS. Na našu veliku žalost, režim je uspeo u svojoj nameri, zajednička lista nije formirana, a PZP je osvojio samo 6,2% glasova. Umesto jedne kolone, na izborima se pojavilo desetak stranaka koje su napadale opoziciono biračko telo. PZP je platio političku cenu svog upornog i principijelnog zalaganja za smenu režima.“\nŠta je cilj ideje da opozicione stranke treba da bojkotuju lokalne izbore u Kotoru, Mojkovcu i na Cetinju? Zar nije svrha izbora da opozicija na njima učestvuje i menja vlast?\n» Ovakve vrste režima, koji mehanizme totalitarnog vladanja razvijaju preko 60 godina, koji su zadržali imovinu SK CG, obučene kadrove, kontrolisane državne i neke privatne medije, koji su sve državne organe i javne finansije stavili u funkciju izborne pobede vladajuće partije, sa enormnim crnim fondovima iz podzemlja, koji uz to još uvek imaju podršku SAD i EU, ne možete pobediti na izborima, osim ako im ne suprotstavite najširi opozicioni front. Mi smo više puta pozivali sve političke partije, NVO, sindikate, ugledne pojedince, sportiste, kulturne poslenike, da nam se pridruže u ovoj istorijskoj borbi za demokratizaciju zemlje i da ostave po strani sve podele koje nas opterećuju zarad jednog cilja – rušenja korumpiranog i kriminalizovanog režima.\nSada nakon izvesnog vremena, iz raznih struktura društva čuje se sve veći broj glasova koji govore o onome što je PZP uporno isticao od svog osnivanja: DPS nije moguće menjati i transformisati iznutra kolaboriranjem, već se mora smeniti sa vlasti. Smena ovog režima je nemoguća, ako se pritiskom domaće pobunjene društvene elite ne obezbede koliko-toliko fer i demokratski uslovi i ravnopravni položaj svih učesnika na izborima. Naši posmatrači sa terena prilikom predsedničkih izbora prijavljivali su nam glasanja ljudi koji su ubačeni na spisak a koje niko u tom kraju ne poznaje. Režim je kreirao veliki broj virtuelnih birača, kojima su izdate lične karte mimo zakona i koji su upisani u birački spisak. Oni dolaze samo na dan izbora i imaju svoje vodiče. Ne znaju naš jezik i nemaju pojma ko su kandidati za koje glasaju. Kada su davali potpis za kandidaturu predsedničkog kandidata Filipa Vujanovića na izborima 2008. godine, kada su ih službenici Izborne komisije pitali za koga hoće da potpišu kandidatru, oni su odgovarali “za Mila”, iako Đukanović nije bio kandidat. Ako takvih teledirigovanih birača-padobranaca ima 20.000, to je za crnogorske prilike ogroman broj birača kojima režim može da upravlja kako želi. Tako sam ja u sondažama dva dana pre izbora imao 21% podrške, a na dan izbora 16%. Nikada opozicija nije imala mogućnost da uporedi birački spisak i spisak imalaca ličnih karata u MUP, a kada su jednom kolege iz SNP to pokušale, policija ih je uhapsila i držala nekoliko dana u Istražnom zatvoru.\n“Mnogi funkcioneri OEBS-a postali su vlasnici nekretnina po Crnogorskom primorju ili lobisti interesa režima”.\nIdeja o bojkotu lokalnih izbora i eventualnom izlasku opozicije iz svih institucija sistema mogla bi biti početak jednog opravdanog i legitimnog početka borbe opozicije za fer i demokratske izbore, bez zloupotreba državnih organa, falsifikovanja biračkih spiskova i učešća mafije. To će biti snažan signal predstavnicima međunarodne zajednice da ne mogu više držati oči zatvorene pred ovim problemima, koji eskaliraju iz dana u dan u Crnoj Gori. Ukoliko uđemo u bojkot lokalnih izbora, to neće biti apstinencija od političkih aktivnosti ili zamrzavanje rada stranke, već aktivno političko delovanje i kampanja koja bi trebalo da ukaže na besmislenost izlaska na unapred nameštene izbore. Ovakav politički manevar opozicije dovešće u vrlo neprijatnu poziciju misiju OEBS-a u Crnoj Gori, koja je do sada samo aminovala sve izborne krađe režima i nije reagovala čak i kada smo im obezbeđivali čvrste dokaze i svedoke kupovine ličnih karata i drugih izbornih manipulacija. Malo sam rekao, ako kažem da su sve do sada misije OEBS-a u Crnoj Gori bile apsolutno u funkciji prikrivanja anomalija izbornog procesa, a ne stvaranja fer i demokratskih uslova po standardima te organizacije. Stepen korumpiranosti među nekim međunarodnim organizacijama koje deluju u Crnoj Gori takođe se jednom mora postaviti kao dodatna prepreka demokratizaciji naše države.\nRatko Knežević je nedavno izneo niz teških optužbi na račun Mila Đukanovića. Koliko je, prema vašim saznanjima, oštećen budžet Crne Gore, ali i Srbije, u duvanskom biznisu?\n» Uvidom u optužnicu koju je pred sudom u Bariju podigao tužilac za borbu protiv mafije Šelzi, vide se vrlo snažni dokazi da je duvanska mafija na čelu sa sadašnjim premijerom Đukanovićem samo u periodu od 1998. do 2000. godine prebacila iz Crne Gore preko 1,2 milijarde nemačkih maraka u gotovini, uglavnom na račune ofšor firme “Codex Limited” iz Lihtenštajna i firme “Dulwich Enterprise” sa Kipra. U optužnici se tvrdi da su Đukanović i ostali članovi mafije osmislili, organizovali i realizovali taj “biznis”, što u potpunosti demantuje izjave Đukanovića da je država Crna Gora samo uzimala taksu i da je svaki cent iz tog posla odlazio u državni trezor. Ako se ispostave kao tačne tvrdnje jednog od insajdera i čoveka koji je neposredno vodio taj posao, državi Crnoj Gori odlazilo je tri miliona američkih dolara mesečno, što bi moglo značiti da je za ove tri godine, o kojima govori optužnica Šelzija, država Crna Gora naplatila manje od 200 miliona američkih dolara. Nije teško zaključiti da je najveću dobit od ovog posla izvlačio onaj ko je stajao iza ovih ofšor firmi i da dobit samo na razlici u ceni nije mogla biti manja od 300 miliona evra. Naravno, u nekom sudskom procesu koji bi se vodio u Crnoj Gori oko utaje poreza ili pranja novca, toj svoti morali bi se dodati neuplaćeni porezi na promet, dobit i sl. Istraga bi najverovatnije pokazala da su Đukanović i družina na ovom poslu profitirali veći iznos od milijarde evra.\n„Milu Đukanoviću odgovara da odnosi sa Srbijom budu zategnuti i da Srbiju predstavlja stalnom pretnjom vitalnim državnim interesima Crne Gore“.\nDa li dnevni listovi „Vijesti“ i „Dan“, kao i nedeljnik „Monitor“ zajedno sa vama čine koordinisan opozicioni blok aktuelnom režimu u Podgorici? Imate li podršku krugova iz EU i SAD?\n» Već duže vreme Đukanović u svojim sve ređim kontaktima sa predstavnicima američke administarcije najviše vremena posvećuje denunciranju opozicije, predstavljajući je kao antizapadnu i retrogradnu, a nudeći sebe kao jedinog garanta evropskih i evroatlantskih integracija u Crnoj Gori. Povodom takvih neistina i zloupotreba sastanaka sa visokim državnim funkcionerima SAD od strane Đukanovića, lično sam se obratio pismom predsediku SAD Baraku Obami sa molbom i zahtevom da pokažu više senzibiliteta prema situaciji u Crnoj Gori i da obrate pažnju na skoro potpuni konsenzus opozicije, slobodnih medija, nezavisnih intelektualca, civilnog društva oko nedemokratskog karatera ovog režima. Kao osnovni problem u reformama potrebnim da Crna Gora postane punopravna članica EU i NATO, mi vidimo veze koje vrh ovog režima, posebno Đukanović, već duži niz godina ima sa eksponentima organizovanog kriminala. PZP je, takođe, putem sopstvenih kanala, upoznala i EK i NATO sa svojim stavovima u vezi sa organizovanim kriminalom i korupcijom i nedostatkom političke volje aktuelne vlasti da preduzme efikasne korake u borbi protiv tih anomalija. Nikakvu posebnu moralnu satisfakciju ne predstavlja mi činjenica da sada mnogi koji su podržavali Đukanovićev režim, priznaju da su imali loše procene i da sam ja bio u pravu kada sam tvrdio da crnogorska nezavisnost bez promene vlasti neće obezbediti punu valorizaciju svih razvojnih potencijala Crne Gore. PZP je i dalje spremna da sarađuje sa svima koji razumeju značaj političkih promena u Crnoj Gori, bez obzira na to koliko su te strukture nanele političku štetu PZP i pomagale režim u prethodnom periodu.\nMilo Đukanović je ovih dana bio u SAD na Generalnoj skupštini UN. Kako ocenjujete međunarodnu poziciju Crne Gore danas?\n» Đukanović ovih dana troši poslednje kredite međunarodne pozicije koju je izgradio distanciranjem od Miloševićeve politike, posle 10 godina vernog služenja. I tada je međunarodnim faktorima bio jasan karakter režima u Crnoj Gori i povezanost sa eksponentima organizovanog kriminala, ali je zbog potrebe rušenja režima u Srbiji Đukanović bio prihvatljiva opcija. Nažalost, sve ono što se dešavalo posle 2000. godine u regionu, neumoljivo je pokazivalo da je Đukanović sve više postajao deo mreže organizovanog kriminala, a sve manje deo demokratskih i reformskih političkih procesa. Privatna porodična imperija izgrađena na novcu od šverca cigareta i drugih kriminalnih aktivnosti, zarobila je državu Crnu Goru i stavila pod svoju kontrolu sve institucije države koje više nisu u stanju da primene zakone kada su u pitanju interesi vladajuće klike. Crna Gora je ostala jedina zemlja u regionu koja svoje institucije stavlja u funkciju logističke podrške delovanja organizovanog kriminala i postala je sigurna destinacija za mnoge begunce od pravosuđa u drugim zemljama. Slučaj odbeglog predsednika FS Srbije Zvezdana Terzića, bivšeg premijera Tajlanda Taksina Šinavatre i drugih skrenuo je medijsku pažnju međunarodne zajendice na činjenicu da aktuelni crnogorski režim pruža punu državnu zaštitu prijateljima režima ili njihovim poslovnim partnerima, bez obzira na to što se radi o licima sa međunarodnih poternica.\nSlaba saradnja crnogorske policije sa policijama Srbije i Hrvatske u istrazi o ubistvu Iva Pukanića, posebno je uzburkalo regionalne odnose i pokvarilo dobre veze Đukanovića sa Mesićem i Tadićem. Sve je veći broj činjenica i indicija da je Balkanska konfederacija organizovanog kriminala sa sedištem u Podgorici postala pretnja regionalnoj bezbendosti i stabilnosti, ali i ozbiljna pretnja bezbednosti EU. Očigledno je da se vremena menjaju i za očekivati je da će promena administracije u Vašingtonu delovati lekovito i na promene u regionu, kao i to da će vojne prioritete zameniti demokratski, civilni i razvojni prioriteti, a borba protiv organizovanog kriminala i korumpiranih vlada svakako je jedan od tih ciljeva.\nCrna Gora je dobila upitnik od EU koji mora da popuni kako bi se kandidovala za članstvo u EU. Ko će i kada uvesti Crnu Goru u Evropsku uniju?\n» Imajući u vidu konflikt interesa vladajuće oligarhije sa standardima EU i sve oštrije zahteve za hapšenjem šefova organizovanog kriminala od strane i SAD i EU, realno je očekivati da će Đukanovićev režim raditi sve da Crna Gora ide ka EU minimalnom mogućom brzinom. Đukanović je vrlo svestan da svaka reforma državne uprave, policije, tužilaštva i sudstva koja vodi ka usvajanju evropskih standrada znači i korak bliže njega i njegovih saradnika otvaranju pitanja odgovornosti za mnoga ubistva, pljačke, korupciju i organizovani kriminal, tako da će oni činiti sve što je u njihovoj moći da uspore taj proces.\n“Šteta po crnogorski budžet i profit koji su uzimali kreatori duvanskog biznisa mogla bi preći milijardu evra”.\nKako vidite odnose Crne Gore i Srbije nakon što je Podgorica priznala Kosovo i kakve su tendencije tih odnosa?\n» Odnosi Srbije i Crne Gore u suštini ne postoje, i to je veliki problem. Stalno podgrevajući tezu o ugroženosti crnogorske nezavisnosti od Srbije, Đukanović drži homogenim biračko telo manjinskih naroda koje ga i održava na vlasti. Nažalost, takvim hladnoratovskim pristupom nanosi se šteta državnim interesima i interesima stanovništva i privrede, jer je, uprkos svemu, Srbija najznačajniji spoljnotrgovinski partner Crne Gore. Ipak, verujem da će neke istrage koje se vode u Srbiji i Hrvatskoj vrlo brzo pokazati da su u pozadini ovih fingiranih sukoba između Srbije i Crne Gore u suštini beskrupulozni privatni interesi nekih struktura formiranih još u vremenu Miloševićeve diktature, uz pomoć i učešće bezbednosnih službi iz tog vremena.


pravosudje.ba | Najava radionice na temu „Rješavanje predmeta ratnih zločina u sudovima“\nNajava radionice na temu „Rješavanje predmeta ratnih zločina u sudovima“\n(Sarajevo, 22. april 2019.) – Jednodnevna radionica na temu „Rješavanje predmeta ratnih zločina u sudovima“ održaće se 23. aprila 2019. godine, s početkom u 9:45 sati u hotelu „Mostar“ u Mostaru. Radionicu organizuje Visoko sudsko i tužilačko vijeće Bosne i Hercegovine (VSTV BiH) u okviru projekta „Izgradnja efikasnog pravosuđa u službi građana“ kojeg finansira Evropska unija iz programa pretpristupne pomoći Evropske unije IPA 2017.\nSudije i tužioci, nadležni za rješavanje predmeta ratnih zločina, prezentiraće trendove procesuiranja i rješavanja predmeta ratnih zločina u Bosni i Hercegovini. Razgovaraće se o upravljanju postupkom u kompleksnim predmetima ratnih zločina te o zaštićenim svjedocima u predmetima ratnih zločina.\nRadionicu će otvoriti Ružica Jukić, potpredsjednica VSTV-a BiH i Dragomir Vukoje, sudija Suda BiH i član VSTV-a BiH dok će moderatori i izlagači biti Minka Kreho, sudija Suda BiH i Munib Halilović, tužilac Federalnog tužilaštva FBiH. Ova radionica je prvenstveno namijenjena sudijama i tužiocima pravosudnih institucija nadležnih za rješavanje predmeta ratnih zločina.\nProjekat „Izgradnja efikasnog pravosuđa u službi građana“ finansira Evropska unija u iznosu od 5,95 miliona eura u periodu 2018. – 2021. i dio je šire podrške Evropske unije sektoru pravosuđa u Bosni i Hercegovini.


Bogati varaju sistem, pa velikim donacijama i poslovnim vezama obezbeđuju sebi vakcine - Biznis Telegraf.rs\n07/02/21 | 11:03 ≫ 01:27\nBogati varaju sistem, pa velikim donacijama i poslovnim vezama obezbeđuju sebi vakcine\nBogati ne žele da čekaju svoj red, pa potežu sve moguće veze\nVakcinacija u SAD ne ide onako kako se očekivalo, već je oko davanja vakcina napravljen popriličan haos. U panici da neće doći na red, mnogi bogataši rešili su da krenu prečicom, pa mnogi koriste svoj uticaj i novac da stanu na početak reda za vakcinaciju.\nTako je u Floridi upravni odbor jednog doma za stare rešio da je pametnije da oni prime vakcine koje su bile namenjene njihovim korisnicima.\nTakođe, direktor jednog startapa koji je nastao da bi rešavao pitanja pandemije, tiho je uzeo pun špric vakcine namenjen nekome i ubrizgao ga svom drugu u ruku, piše Biznis Insajder.\nOsim toga, u Los Anđelesu doktori dobijaju panične pozive bogatih klijenata koji im nude ogromne donacije u zamenu za vakcinu.\nOsećaj nade koji je preplavio građane u SAD sa dolaskom vakcina, polako je počeo da bledi kada su shvatili da milijarderi dobijaju vakcine mnogo pre „običnih“ ljudi.\n- Bogati ne žele da čekaju svoj red, pa potežu sve moguće veze da dobiju kartu za prvu klasu za vakcinaciju, na isti način na koji inače rezervišu skupe hotelske sobe. Oni na vakcinu gledaju kao na još jednu stvar u nizu koju mogu lako da kupe - objašnjavaju analitičari.\nTako je pristup vakcini protiv Kovida 19 još jedna stvar koja je stvorila duboku podeljenost američkom društvu, koja je inače ogromna zbog posledica pandemije koja je neke oterala u siromaštvo, a neke dodatno obogatila.\nSavezna vlada SAD odlučila je koliko koja američka država može da dobije vakcina i poslala ih, a onda je posao lokalnih vlasti da te vakcine daju prioritetnim grupama koje su ranije određene. Ipak, redosled se retko gde poštuje, pa na nekim mestima postoji ozbiljan manjak vakcina, dok na drugim ima viška.\nOtkrivamo: Otrovan susam bio u Srbiji u decembru! Šta rade trgovci trenutno, povlače li robu?\n7. februar 2021 | 13:31\nE ovo su veliki prevaranti...a ne onaj u kolicima...


UIOBiH: Do kraja godine više od pet milijardi KM prihoda od indirektnih poreza – Magazin Plus\nHome/UIOBiH: Do kraja godine više od pet milijardi KM prihoda od indirektnih poreza\nUprava za indirektno oporezivanje BiH (UIO) bi do kraja godine trebalo da naplati pet milijardi i 24,5 miliona KM prihoda od indirektnih poreza, što je za 0,6 posto više od naplate iz prethodne godine.\nProjekcija je za 27,6 miliona KM ispod one izrađene u aprilu 2012., a korekcije naniže izvršene su na prihodima od akciza i putarine, dok je kod PDV-a i carina izvršena korekcija naviše, naglašava se u posljednjem izvještaju Odjeljenja za makroekonomsku analizu UIOBiH.\nU 2013. godini očekuje se rast naplate prihoda od 98,1 milion KM ili dva posto. Najveći rast se očekuje kod akciza (2,8 posto), prvenstveno zbog rasta posebne akcize na cigarete, a onda kod prihoda od PDV-a (2,6 posto).\nIstovremeno, kod carina se predviđa nastavak trenda pada prihoda (-9,8 posto), koji bi trebao biti zaustavljen u ovoj godini s obzirom na isticanje prijelaznog perioda liberalizacije carina s EU po Sporazumu o stabilizaciji i pridruživanju.\nU najnovijem biltenu Odjeljenja za makroekonomsku analizu UIOBiH se naglašava da je stoga projekcija za 2013. godinu za 100,5 miliona KM ispod planirane iz aprila ove godine.\nTo se objašnjava smanjenjem projektirane osnovice za 2012. i smanjenjem projektiranih stopa potrošnje, realnog rasta BDP-a i uvoza za 2013. Shodno tome, pad je najviše izražen kod prihoda od akciza i putarine.\nU 2012. mjesečne stope rasta prihoda od indirektnih poreza značajno su varirale.\nVeće stope pada prihoda zabilježene su u februaru i junu, dok je u aprilu i augustu naplata bila izuzetno visoka u poređenju s istim periodom prethodne godine.\nMeđutim, za devet mjeseci 2012. naplaćeno je svega dva miliona KM više nego u istom periodu 2011. Promatrano po vrstama prihoda rast je zabilježen kod netoprihoda od PDV-a od oko 27 miliona KM, te kod prihoda od akciza od 22 miliona KM.\nPad prihoda je zabilježen kod carina (46 miliona KM) i putarine (3,9 miliona KM).


Arhiva - Agent Granične patrole na mestu završetka graničnog zida koji razdvaja gradove Tihuana u Meksiku i San Dijego u Kaliforniji, SAD, 5. februara 2019.\nPredstavnički dom glasao je u utorak uveče o blokadi deklaracije predsednika Donalda Trampa o proglašenju vanrednog stanja duž granice SAD i Meksika.\nTrampova deklaracija trebalo bi da mu dozvoli da upotrebi novac za izgradnju zida na granici bez odobrenja Kongresa.\nBilo je očekivano da će predlog biti usvojen u Predstavničkom domu koji kontrolišu demokrate, a za odluku je glasalo i 13 republikanaca.\nUspeh u Senatu koji predvode republikanci je manje isvestan, iako je troje republikanaca - Sjuzan Kolins, Lajza Murkovski i Tom Tilis - reklo da se protivi proglašenju vanrednog stanja. Drugi republikanci takođe kažu da se protive Trampovim akcijama, ali nisu rekli da li će glasati protiv toga.\nMeđutim, glasanje u Senatu još uvek nije zakazano. Čak i ako zakon tu prođe, Tramp je obećao da će staviti veto na njega.\nArhiva - Predsednik Donald Tramp govori tokom događaja u Rouz Gardenu, u Beloj kući, o proglašenju vanrednog stanja kako bi izgradio zid na južnoj granici, 15. februara 2019, u Vašingtonu.\nTom Tilis napisao je u kolumni u Vašington postu da "ne može da opravda obezbeđivanje ekzekutivi (Trampu) novih načina za zaobilaženje Kongresa".\nOn je takođe izneo strahovanja da bi budući demokratski predsednik mogao da upotrebi drugo proglašenje vanrednog stanja kako bi nametnuo politiku kojoj se Tilis protivi.\nAli, lider republikanaca u Predstavničkom domu Kevibn Mekarti brani predsednika.\n"Postoji vanredna situacija na južnoj granici koju će demokrate danas proglasiti za nepostojeću", rekao je Mekarti. On je rekao da su demokrate glasale za izgradnju zida na granici u prošlosti, a da se sada tome protive prosto zato što Tramp to predlaže.\nViše pravnih tužbi podneto je zbog Trampove namere da izgradi više od 320 kilometara novog zida i uzimanja finansija odobrenih za druge vladine programe.\nTramp je rekao da očekuje da će izgubiti početne pravne okršaje, ali da će na kraju pobediti na Vrhovnom sudu.\nOn je od vremena svoje predsedničke kampanje 2016. tvrdio da je Sjedinjenim Državama potreban zid kako bi se sprečilo da ljudi ilegalno ulaze u zemlju i kako bi se sprečio ilegalni dotok droge.\nArhiva - Ljudi protestuju protiv predsednika SAD Donalda Trampa i njegovog proglašenja vanrednog stanja, za potrebe izgradnje zida, ispred Tramp internešenel hotela "Trampovog tornja" u Menhetnu, Njujork, 15. februara 2019.\nOn je zahtevao od Kongresa da odobri 5,7 milijardi dolara za izgradnju zida, ali demokrate su to odbile, rekavši da je zid skup i neefikasan način regulisanja granične bezbednosti. Umesto toga, pristali su da za graničnu bezbednost odobre paket koji obuhvata gotovo 1,4 milijardi za 90 kolometara barijere na granici u Teksasu.\nTrampovo proglašenje vanrednog stanja omogućilo mu je da premesti oko 6 milijardi već odobrenog novca za druge namene, maghom za Sekretarijat za odbranu.\nDvopartijska grupa od 58 bivših američkih zvaničnika bezbednosti izdala je sapštenje u ponedeljak u kome kaže da Tramp "nema faktičkih osnova" da proglasi vanredno stanje kako bi izgradio zid.


Humanitarna Fondacija Eparhije zahumsko-hercegovačke i primorske „Sveti Vukašin“ koja je osnovana na Preobraženje 2011. godine, a svoj rad obnovila u decembru prošle godine uspješno nastavlja da sprovodi brojne akcije na području Hercegovine.\nSekretar Fondacije, sveštenik Miloš Mandić istakao je da su članovi ove Fondacije mladi humanisti i da je njihov osnovni cilj da svjedoče Jevanđelje ljubeći jedni druge kao sami sebe.\n„Okupili smo oko 70 članova koji su uglavnom mladi ljudi, otvorenog srca spremni da čine dobro i pomažu drugima“, rekao je sveštenik Mandić.\nOn je dodao da su donatorski prilozi osnovni izvor finansiranja ove Fondacije.\n„Pored donatorskih kutija koje smo postavili u našem grad, donacije se mogu uručiti i lično u kancelariji Fondacije ili putem žiro računa“, dodao je sveštenik.\nU saradnji sa Centrom za socijalni rad određuju se najugroženije porodice ili pojedinci kojima je neophodna pomoć.\n„Skoncentrisali smo se da pomoć usmjerimo prema samohranim i višečlanim porodicama i teškim bolesnicima. Tako smo kupili kravu porodici Jahura, naši članovi su iscjepali drva samohranim porodicama, imamo i akcije gdje redovno kupujemo lijekove oboljelima od karcinoma i uplaćujemo kirije samohranim majkama“, rekao je sveštenik.\nSveštenik Mandić je naglasio kako je u današnje vrijeme zbog cjelokupne situacije sa virusom korona, najpotrebnije ljude opustiti i osloboditi ih napetosti i straha, te je pozvao sve građane da budu svjesni realnosti da moraju čuvati sebe i bližnje.


Nova poljska vlada neće odbijati izbeglice, ali ne želi ekonomske imigrante\nBeta\t 10. novembra 2015. 10:45\nPoljska će ispuniti svoje obaveze prema izbeglicama, ali odbija kvote na slepo i neće dati azil ekonomskim migrantima, izjavio je novi šef poljske diplomatije Vitold Vaščikovski.\n“Poljska nema obavezu da prima ekonomske imigrante zato što sami isporučujemo Evropi gastarbajtere, a u Poljskoj posao nema 1,5 milion ljudi. Mogućnosti prihvatanja velikog imigrantskog talasa regulisane su tržištem rada, a naše ne može da primi veliki talas imigranata”,kazao je Vaščikovski za poljsku televiziju TVN24.\nBudući ministar u poljskoj vladi konzervativne desnice stranke Pravo i Pravda, kazao je da će nova poljska vlada nastojati da ubedi saveznike da se u obzir prilikom relokacije izbeglica u Evropi uzme i činjenica da je Poljska izdala preko pola miliona dozvola za boravak Ukrajincima, dakle da već pomaže izbeglicama.\nVaščikovski je izjavio je da nema ništa protiv politike nemačke kancelarke Angele Merkel za prijem izbeglica u Nemačku, ali je ocenio da je ona napravila veoma važnu grešku.\n“Nije podvukla razliku izmedju izbeglica i imigranata. Otvorila je vrata Nemačke za sve i talas je povukao ne samo one kojima je zaista potrebna pomoć, sa Bliskog istoka i iz Afrike, već i ljude sa Balkana”, rekao je Vaščikovski.\nNekadašnji glavni pregovarač Poljske sa SAD o razmeštanju američkog antiraketnog štita, bivši zamenik ministra inostranih poslova, koji spada u tzv. proameričke jastrebove u budućoj vladi premijerke Beate Šidlo, kazao je da njegove prve inostrane posete neće voditi u Brisel već u region, široko shvaćen od Skandinavije do Ankare i od Brisela do Kijeva.\n“Treba poći prvo u region i upoznati se sa situacijom pre nego što se podje u Brisel. Stokholm, Bukurešt ili i Ankara, koja ima veliki značaj zbog migracijskog talasa koji nas pogadja”, rekao je Vaščikovski.Dosadašnja vlada premijerke Eve Kopač, čija je liberalna Gradjanska platforma poražena na parlamentarnim izborima 25. oktobra, ostavku po Ustavu podnosi na prvom zasedanju Sejma poljskog parlamenta u novom sazivu, 12. novembra.


Zidan o nezavisnosti Katalonije: Kako bez Barse? - Smedia\nZidan o nezavisnosti Katalonije: Kako bez Barse?\n08.09.2017 | 19:45\nGrađani autonomne pokrajine Katalonija odlučivaće na referendumu zakazanom za 1. oktobar (ako se održi) da li će i dalje biti u sastavu Španije ili će postati nezavisna država.\nPitanje je da li bi "izlaskom" Katalonije iz Španije i Barselona bila primorana da napusti Primeru i da nastupa u Prvoj ligi nove države, a komentar o tome da je trener njihovog najvećeg rivala Real Madrida kome bi tako bilo mnogo lakše da se domogne titule.\nMeđutim, i ovde se poteže pitanje rivalstva koje je korisno za oba tima.\n"Ne mogu da zamislim prvenstvo Španije bez Barse", kazao je Francuz na konferenciji za medije i nastavio: "To je jedino što mogu da kažem kao fudbalski navijač. Vidim Barselonu zauvek u ovoj ligi i to je tako. Nadam se da će tako i ostati".\nPrethodno je Regionalni parlament Katalonije usvojio zakon...\nKrajinović siguran u Majamiju, sada čeka Đokovića\nSrpski broj dva rutinski i za samo 71 minut završio je posao oko prolaska dalje protiv 169. tenisera sveta, Britanca Lijama Brodija 6:3, 6:2\nMlada reprezentacija Gibraltara nije dorasla "orlićima".


HomeDRUŠTVONovi vid prevara u prodaji stanova, učestvuju i državni službenici\n21/11/2021Redakcija BALKAN TVDRUŠTVO, Vesti, za slajder0\nJosifović iz Udruženja sudija i tužilaca Srbije potvrdila je za RTS da je višestruka prodaja stanova najteža prevara i da najviše pogađa kupce, ali da se u poslednjih desetak godina smanjio broj takvih prevara. Tome je, kaže, uveliko doprinelo uvođenje softverskog sistema, u kojem su kompjuterski umrežene institucije koje overavaju ugovore i proveravaju nepokretnosti, čime je smanjena mogućnost višestruke prodaje istih stanova.\nSada su, ističe Josifovićeva, najaktuelniji vidovi prevare probijanje rokova za izgradnju i useljenje, kvalitet – jedan standard se dogovori, drugi se dobije, a značajno je zastupljeno i falsifikovanje dokumenata, s obzirom na to da uključuje razne institucije i poverenje građana u te institucije čije javne isprave podrazumevaju tačnost tih podataka.\n„Prevare su, u svakom slučaju, i predstavljanje činjenica onakvim kakve nisu ili prikrivanje činjenica koje bi bile značajne za odluku nekog u vezi sa prihvatanjem ugovora. U tom smislu to bi bilo i lažno predstavljanje da je stan useljiv, da su dokumentacija i legalizacija u toku„, navodi Josifovićeva.\nObjasnila je da se dešava da se dozvola za izgradnju objekta vodi na vlasnika parcele i onda se on nađe u situaciji da je krivično odgovoran prema kupcima.\nKo je sve angažovan u prevarama?\n„Može da bude uključeno mnogo lica iz raznih oblasti koja se dodiruju sa građevinskom. Agenti su ti koji su prvi u dodiru s kupcima, oni nude, hvale nekretninu, moguće je da predstavljaju nižu cenu od realne nekretnina… Međutim, agent je marketing, a najveća odgovornost je na investitoru, on je taj koji zaključuje ugovor i koji kaže kolika je cena„, upozorila je Josifovićeva.\n„Na prvom mestu mislim katastar, odnosno da postoji sprega, čuli ste da postoji i udruživanje radi izvršenja krivičnog dela, deluju organizovane kriminalne grupe i tzv. građevinska mafija, gde svako ima svoju ulogu u održavanju ili dovođenju u zabludu kupca, da na svoju štetu zaključi ugovor„, naglasila je ona.\n„Ne znam i teško mi je da zamislim da se neki izvodi iz katastra falsifikuju na takav način da to radi neko od službenika iz te državne institucije. Opasno je da se urušava poverenje u rad državnih institucija, vodi se računa o tome, podižu se optužnice i preduzimaju se mere od strane državnih organa ali organizacija grupe može da ima i jedan viši cilj i može da bude usmerena i na pranje novca. Građevina se, s obzirom da se radi o velikim iznosima, često upotrebljava i u te svrhe„, ukazala je Josifovićeva.\nDr Janković: Ne očekujem smirivanje situacije sa kovidom pre proleća


CCI: Načelnici i dalje na vlasti uprkos negativnim revizorskim izvještajima | Politika\nCCI: Načelnici i dalje na vlasti uprkos negativnim revizorskim izvještajima | MONDOBA\nCCI: Načelnici i dalje na vlasti uprkos negativnim revizorskim izvještajima 0 Podijeli Podijeli na facebook Podijeli na twitter Podijeli na viber Pošalji na mail\n19.01.2021. / 16:59 17:11\nAutor Dragana Božić 19.01.2021. / 16:59 17:11\nCentri civilnih inicijativa (CCI) predstavili su nalaze Analize revizorskih izvještaja jedinica lokalne samouprave u Republici Srpskoj. Zabrinjava podatak da svega 3 odsto revizorskih izvještaja čine ona sa pozitivnim mišljenjem.\nGlavna služba za reviziju javnog sektora Republike Srpske je od svoga postojanja, revidirala svih 64 jedinica lokalne samouprave, i to minimalno tri puta. U posmatranom desetogodišnjem periodu od 2010. – 2019. godine obavljeno je 239 revizija finansijskih izvještaja. Zabrinjava podatak da svega 3% revizorskih izvještaja čine ona sa pozitivnim mišljenjem.\nCCI su upozorili da iako revizorski izvještaji ukazuju na niz nepravilnosti, u pojedinim lokalnim jedinicama ponovo su izabrani načelnici čije opštine kontinuirano dobijaju negativna revizorska mišljenja ili mišljenja sa rezervom. Tim povodom, CCI ukazali su na potrebu za mehanizmom sankcionisanja odgovornih osoba kao i efektivnijim pristupom revizorskim preporukama, kao i njihovu konačnu implementaciju u opštinama i gradovima u Republici Srpskoj.\nČak 97 odsto revizorskih izvještaja u posmatranom periodu je sa negativnim ili mišljenjem sa rezervom. 73 odsto lokalnih zajednica koje su dobile mišljenje s rezervom potrošile su 1.062.927.912 KM ili 80 odsto od ukupnih sredstava svih lokalnih jedinica. Dok je 24 odsto njih sa „negativnim mišljenjem“ potrošilo 206.384.994 KM.\nJedinice lokalne samouprave koje su dva puta u nizu, dobile negativno mišljenje na finansijske izvještaje su: Gacko, Istočni Stari Grad, Kostajnica, Oštra Luka, Ribnik, Trnovo i Ugljevik. Tim povodom, CCI ukazuju na potrebu da lokalni parlamenti, bar jednom godišnje usvajaju informaciju o realizaciji Akcionog plana za otklanjane uočenih nedostataka, kroz realizaciju preporuka.\nNajčešće nepravilnosti odnose se na finansijske tokove, budžetska planiranja i izvještavanja, te netransparentan proces nadzora dodijeljenih, odnosno utrošenih sredstava putem transfera. Pored kršenja Zakona o budžetskom sistemu, značajan broj jedinica lokalne samouprave nije postupao u skladu sa Zakonom o javnim nabavkama.\nCCI upozorili su da zbog učestalih kršenja zakonskih akata i drugih propisa, potrebno je što hitnije prilagoditi već postojeću legislativu, te u skladu sa tim sankcionisati odgovorne na osnovu nalaza u revizorskim izvještajima. Pogotovo bi se to trebalo odnositi na one rukovodioce institucija koji iz godine u godinu ne postupaju u skladu sa pozitivnim zakonskim rješenjima i regulativom.\nIako je u svojim izvještajima za period 2010. – 2019. godina Glavna služba za reviziju javnog sektora Republike Srpske uputila 1644 preporuke za uklanjanje uočenih nepravilnosti, manje od 33,5 odsto od analiziranih 1550 preporuka je u cijelosti implementirano. CCI upozorili su da ne postoje informacije o tome da bilo ko snosi sankcije zbog propusta u procesima realizacije preporuka. Posljedica koje imaju revidirane institucije, koje ne realizuju date preporuke u svrhu unapređenja procesa i otklanjanja uočenih nedostataka, jedino su negativna mišljenja revizora, koja se za određene općine/gradove ponavljaju iz godine u godinu.\nTim povodom, CCI ukazuju na potrebu za sankcionisanjem jedinica lokalne samouprave i njihovih izabranih predstavnika. Takođe, nužno je potreban efektivniji pristup u implementaciji revizorskih preporuka, te veća odgovornost lokalnih parlamenata i njihova aktivnija ulogu u razmatranju nalaza i praćenja implementacije revizorskih preporuka. Dodatno, Analizom se ukazuje da postoji značajan prostor da se unaprijedi nivo razumijevanja revizorskih izvještaja od strane Tužilaštva Republike Srpske, sa ciljem da se u narednim godinama, veći broj revizorskih izvještaja, procesuirao od strane Tužilaštva, ako postoje indicije na potencijalnu korupciju.\nKako bi cjelokupan proces revizije uticao na transparentnije, odgovornije i pravilnije trošenje javnih sredstava potrebno je inicirati intenzivniju saradnju svih aktera procesa javne revizije. Veća odgovornost lokalnih jedinica da implementiraju preporuke i uklone nepravilnosti u konačnici bi značajno doprinijela kvalitetu života građana/nki u lokalnim sredinama. Za početak, zadatak je ovo novoizabranih predstavnika vlasti u jedinicama lokalne samouprave.\nKompletnu analizu možete pročitati na ovom LINKU.\nRevizija: Bio angažovan u čak 49 radnih tijela, dodatno zaradio 27.505 KM\nCCI Republika Srpska revizija izvještaj


RUSKI PILOTI odneli pobedu na "Aviadartsu" u Kini - Nova Borba\nRUSKI PILOTI odneli pobedu na "Aviadartsu" u Kini\nTim ruskih vojnih pilota zauzeo je prvo mesto na međunarodnom takmičenju vojske "Aviadarts"\n"Naš tim je osvojio prvo mesto na takmičenju, borba je bila intenzivna, kineski piloti su se dobro pokazali, ali naši piloti nemaju konkurenciju", rekao je komandant ruskih vazduhoplovnih snaga Viktor Bondarev.\nUkupno je ruski tim osvojio 12 nagrada, piše Glas Moskve.\nBronzanu medalju ili treće mesto u svojim disciplinama osvojile su četiri ruske posade: helikopteri Mi-35 i Mi-8AMTSH, izviđački avion Su-24M iz Južnog vojnog okruga i napadački avioni iz Lipetsk vazdušnog centra.\nIsti broj ekipa koje predstavljaju Rusku Federaciju osvojilo je srebro: piloti na Su-34 iz Južnog vojnog okruga, na Su-24MR iz Zapadne vojne oblasti, posade helikoptera Ka-52 iz Istočnog vojnog okruga i Tu-22M3 bombarder iz vazdušne baze u regionu Irkutsk.\nTakođe, Rusi su dobili prva četiri mesta. Osvojili su ih predstavnici Lipetsk vazduhoplovnog centra na avionima Su-25 i Su-35 iz Istočnog vojnog okruga, na helikopteru Mi-8AMTSh, kao i piloti vojnog transportnog aviona Il-76 u Pskovu.


Tokom vikenda razmatranje važenja antigenskih testova kod privatnika\nKikinda, 22. oktobar 2021.\nPredsednica Vlade Republike Srbije Ana Brnabić izjavila je danas da će se tokom vikenda razjasniti koji su antigenski testovi iz privatnih laboratorija validni, kao i da je odlučeno da kovid sertifikati budu validni i ako građani imaju dovoljnu količinu antitela, što će takođe morati da bude dokazano testiranjem.\nBrnabić je podsetila na to da juče održala sastanak sa ministrom zdravlja, ministrom unutrašnjih poslova, predstavnicima Ministarstva pravde i Bezbednosno-informativne agencije, na kojem je bilo reči o novim merama koje je doneo Krizni štab, a koje se odnose na uvođenje kovid propusnica za sve ugostiteljske objekte u zatvorenom prostoru, čije važenje počinje od ponedeljka uveče.\nTokom vikenda ćemo razgovarati još oko nekoliko otvorenih pitanja, a jedno od njih su i antigenski testovi kod privatnih laboratorija, zato što pojedine privatne laboratorije koriste i neke antigenske testove koji nisu u skladu sa standardima Evropske unije, objasnila je ona.\nPrema njenim rečima, mora da se ograniči da svi kovid sertifikati koji budu izdati, budu u skladu sa EU sertifikatima.\nKovid propusnice važiće isključivo posle 22 časa u ugostiteljkim objektima, a one znače potvrdu o primanju druge, odnosno treće doze vakcine. Druga doza ne sme da bude starija od sedam meseci od primanja, što znači da ako niste primili treću dozu sedam meseci posle druge, neće vam biti validan kovid sertifikat, navela je premijerka.\nPotom, kako je dodala, važiće i negativan PCR test ne stariji od 72 sata, ukoliko ne želite da se vakcinišite, a želite da boravite u ugostiteljskom objektu nakon 22 časa, zatim negativan antigenski test čija validnost je ograničena na 48 časova, kao i potvrda da ste preležali koronavirus u prethodnih sedam meseci.\nMeđutim, juče smo na sednici Vlade doneli odluku da validni budu i oni kovid sertifikati koji će prikazati da imate dovoljnu količinu antitela, što će građani moći da utvrde samo u laboratoriji INEP-a (Institut za primenu nuklearne energije Srbije), naglasila je predsednica Vlade.\nOna je najavila da će tokom vikenda Kancelarija za informacione tehnologije i e-upravu imati sastanak sa svim nadležnim institucijama koje su uključene u ovaj sistem, kako bi se tačno znalo kako da proveravaju validnost Kju-ar kodova, da od ponedeljka sve bude spremno za potpunu primenu.\nPrema njenim rečima, trudićemo se da obezbedimo da nemamo falsifikovanje propusnica i da Ministarstvo unutrašnjih poslova pruži podršku Komunalnoj miliciji i inspekcijskim službama ukoliko postoje bilo kakvi problemi.\nTakođe, kako je navela, Ministarstvo pravde i pravosudni organi i pravobranilaštvo biće tu za brzo izdavanje kazni, kako bi svi videli da zaista i mislimo to što kažemo.\nBrnabić je napomenula i da je primetno malo povećanje interesovanja za vakcinaciju kod građana poslednjih dana.